Ўта шошилинч: Мамлакат президенти Шавкат Миромонович Мирзиёевни обрўсизлантиришга қаратилган ошкора хуруж! – Ўзбекистон Инсон Ҳуқуқлари Жамияти\nЎта шошилинч: Мамлакат президенти Шавкат Миромонович Мирзиёевни обрўсизлантиришга қаратилган ошкора хуруж!\nасосий эркинликлар, Инсон Ҳуқуқлари, мурожаатлар, ўиҳж, хатлар, ҳуқуқбон Add comments\nЎта шошилинч: Мамлакат президенти Шавкат Миромонович Мирзиёевни\nобрўсизлантиришга қаратилган ошкора хуруж!\nБУНИ МИРЗИЁЕВГА ҚАРШИ ҚАРАТИЛГАН ҲАҚИҚИЙ ФИТНА ДЕСА БЎЛАДИМИ?:\nСурхондарёлик тадбиркор Каромат Қодированинг 33 ёшли табдиркор ўғли\nМуродилло Омоновнинг 2017 йилнинг 20 январь куни Жарқўрғон туман ИИБ\nбиносидан жасади чиққанини биласиз.\nОна ўғлининг ўлимини буюртма қотиллик деб ҳисоблайди.\nОна Жарқўрғон туман деҳқон бозорининг янги бойларидан бўлган\nАбдуллабой ИИБ ходимлари билан тил бириктириб ўғлимни қатл қилишди\nдеган тўҳтамда. Шу боис ҳам Қодирова суд тиббий экспертеза\nхулосаларини сохта деб билади, ҳаммани сотилган деб ўйлайди.\nОна ўғлининг қотилларини топишда кўмак сўраб Шавкат Миромонович, сизга\nтакрор-такрор мурожаат қилиб келмоқда эди. Ниҳоят, онаниг кўнглида\nумид учқунлади. Президент виртуал қабулхонасидан қўнғироқ бўлиб,\nКаромат Қодирова 22 июнь куни соат 10.00 да ИИВнинг Санъат саройида\nбўлиб ўтиши режалаштирилган қабулга чақиртирилди.\nБундай хушхабарни эшитган Каромат Қодирова Президент қабулига кечикиб\nқолмаслик ва пухта тайёргарлик кўриш илинжида 2017 йилнинг 19 июнь\nкуни Сурхондарё -Тошкент йўналиши бўйлаб йўлга отланди.\nБироқ Каромат Қодирова кеч соат 16.00 ларда Дарбанд постида тўхтатилди\nва ИИБ ходимлари томонидан ортига, Сурхондарёга қайтарилди ва тахминан\nсоат 21.00 ларда тўппа-тўғри Жиноят ишлари бўйича Жарқўрғон туман суди\nСоат тунги 22.00-23.00 лар ўртасида Каромат Қодирова маҳкамага тортилди.\nМаҳкамага Қодированинг яқинлари –қизлари, ўғиллари, сингиллари, яқин\nСуд идорасидан милициянинг махсус машинасида олиб чиқилган Каромат\nҚодирова 19 июнь куни тунги соат 23.00-24.00 лар орасида Термиз\nшаҳрига олиб кетилди.\nКаромат Қодирова қандай айб билан судланди. Унга нисбатан маъмурий иш\nочилганмиди, ёки жиноий ишми? Унга қандай жазо тайинланди? Ҳозир унинг\nтақдири қандай кечмоқда? Бу саволларнинг жавоби ҳозирча мавҳумлигича\nБироқ, ҳаётий кузатувларимизга таянган ҳолда хулоса қилишимиз\nмумкинки, Каромат Қодированинг Президент Шавкат Миромоновичга олиб\nборувчи йўлни беркитиш ва тўсиқ қўйиш мақсадида ИИБ биносидан жасади\nчиққан йигитнинг онаси ярим йўлдан тутиб, ортга қайтарилди ва турмага\nШахсан мени Қодировани она сифатида тушуниб турибман. Бир парча этни\n33 ёшга киритишнинг ўзи бўладими? ИИБ идораси ходимлари Каромат\nопанинг ўғлини вояга етказиш йўлидаги 33 йиллик заҳматларини бир\nлаҳзада кунпоякун қилишди. Она ҳақ, ё ноҳақ бўлишидан қатъий назар шу\nнарса ҳақиқатки, ИИБ биносидан соппа-соғ ўғлининг мурдаси чиқди.\nБу ҳақиқатни ҳеч ким инкор қила олмайди. Бундай кўргуликни дўсти-ку\nдўсти, ҳатто душманига ҳам раво кўрмайди киши.\nАдолат излаб сизнинг қабулингизга отланган оддий халқингиз бошига\nтушаётган мусибатларнинг биринчиси ҳам, охиргиси ҳам эмас бу.\nНегаки, маҳаллий амалдорлар ўзларининг орқасини асраб қолиш илинжида\nҳақиқат тилаб қабулингизга шайланган фуқароларингизни турли\nбўхтонлар, уюштиришлар, провокация ортидан минг бир балоларга гирифтор\n“Халқ радиоси”нинг хабарларига таянадиган бўлсак, Сурхондарё\nвилоятининг янги ҳокими Турдимов Эркинжон Оқбутаевич сизнинг энг ишонган, ишончингизга кирган ва эҳтимол, ишончингизни оқлаган кадрлардан бири сифатида қаралади. Эҳтимол, Турдимовнинг Сурхондарё вилоятига ҳоким этиб тайинланиши замирида ҳам айнан сизнинг унга бўлган ишончингиз ётган бўлиши ҳам мумкин.\nБироқ, биз бир нарсани тушуна олмай қолдик. Президент қабулига адолат сўраб келишга отланган тадбиркорнинг, боласи милиция қўлида жон берган онанинг йўлига қонун идоралари ходимлари томонидан йўлтўсарлик қилинишини қандай тушиниш мумкин?\nКаромат Қодированинг айнан Виртуал қаблухона қабулга чақирган кунидан\nикки кун олдин қамалиб қолганиничи?\nБу воқеани сиз қандай шарҳлайсиз, билмадигу, бизнинг назаримизда, ўзингиз ишонч билдириб вилоятга ҳоким этиб тайинлаган кишингиз – Эркинжон Турдимов томонидан мамлакатимизнинг янги президенти Шавкат Миромоновични обрўсизлантириш, президентга нисбатан одамлар қалбидаги\nишончни ўлдириш, президент мавқеини пасайтириш мақсадида Мирзиёевга\nқарши қаратилган ошкора фитна деб баҳолаймиз биз буни.\nҚонун идоралари ходимлари ва вилоят ҳокимлиги томонидан амалга\nоширилаётган бунингдек қабилидаги қонунсизликлар шубҳасиз Сиз муҳтарам\nпрезидентимизнинг обрўсига соя солади. Фуқароларингизнинг сизга бўлган\nишончини саволлар остида қолдиради-ку, муҳтарам президент?\nВиртуал қабулхона томонидан қабулга чақиртирилган кундан икки кун\nолдин Каромат Қодировани қамашди.\nИлтимосимиз, сизга Худога ишонгандек ишонган аёлнинг тақдирига бефарқ\nбўлмасангиз. Худо кўрсатмасин, худди 33 ёшли ўғлининг жасади ИИБ\nбиносидан чиққани каби, эртага яна онасининг ҳам мурдаси Термиз шаҳар\nИИБ биносидан чиқмасин деймиз-да, муҳтарам президент.\nСизга ишонч ва ҳурмат билан Эшонқулова Малоҳат.\nМустақил журналист, инсон ҳуқуқлари ҳимоячиси, Ўзбекистон Инсон Ҳуқуқлари Жамияти аъзоси.\nPosted by admin at 15:59\tTagged with: Каромат Қодирова, Малоҳат Эшонқулова, Муродилло Омонов, Турдимов Эркинжон Оқбутаевич, Шавкат Миромонович Мирзиёев\nМуродилло Омоновнинг қотилларини топишда кўмак сўраб президент қабулига келаётган Каромат Қодирова қамоққа олинди Жарқўрғон туман ИИБ биносидан ўлиги чиққан ўғлининг қотилларини қидираётган она қамоққа олинди


Пайшанба 02-Июл 2020\nТИЛСИЗ ЁВ БИЛАН ЁВЛАШМАНГ\nКунлар совуши билан ёнғин хавфсизлиги билан боғлиқ муаммолар кўпаяверади. Оддийгина эҳтиётсизлик туфайли юз бераётган ёнғинлар, ис газининг чиқиши одамлар ҳаётига хавф солмоқда. Тилсиз ёв бўлган ёнғинларнинг олдини олиш, хавфсизлик ва барқарорликни таъминлаш, шунингдек, огоҳлик ва ҳушёрликни ошириш орқали бунга йўл қўймаслик мумкин.\nАйрим кишилар ўз уйларида эътиборсизлиги, аниқроғи табиий газдан фойдаланишда ёнғин хавфсизлиги қоидаларига амал қилмасликлари оқибатида ёнғин билан боғлиқ кўнгилсизликлар келиб чиқади. Бундан 2-3 йил аввал содир бўлган бир воқеа ҳали ҳам кўпчиликни ларзага солади.\nХонадон соҳибини ишга кузатган рафиқаси ёнаётган газ плитасидан бирор кўнгилсизлик келиб чиқишини ўйламай, рўзғор юмушлари билан шуғулланаверган. Орадан вақт ўтиб, нон олиб келиш учун болаларини уйда қолдириб, эшикни қулфлаб дўконга чиқиб кетган. Қаровсиз қолган болалар ошхонага ўтишиб, олов билан ўйнашгани боис уйнинг ичини тутун қоплай бошлаган. Бундан ваҳимага тушган тўрт яшар Саидхўжа икки яшар синглиси Нодира ва чақалоқ синглиси Зилолани кўтариб, у ёқдан бу ёққа югура бошлаган. Орадан ўн беш дақиқа ўтар-ўтмас ўт ўчирувчилар етиб келишган. Юқори қаватга кўтарилган ўт ўчирувчилар бирин-кетин олов ичидан болаларни олиб чиқишиб, қўлма-қўл пастга қараб узатишган. Афсуски, етиб келган тез тиббий ёрдам ходимларининг саъй-ҳаракатлари зое кетган, болаларнинг ҳаётини сақлаб қолишнинг иложи бўлмаган...\nҲа, кўпинча оддийгина ёнғин хавфсизлиги қоидаларига эътиборсиз қараймизу, мана шундай вақтда унга амал қилинса ўша ҳалокатнинг олдини олиш, гўдаклар ҳаётини сақлаб қолиш мумкин бўлганини англамаймиз. Тилсиз ёв бўлган олов фасл танламайди, вақт ва жой ҳам танламайди. Кутилмаганда озгина эҳтиётсизлик ва бепарволик оқибатида рўй беради.\nШунинг учун газ плитаси ўрнатилган хонани тез-тез шамоллатиб туриш керак. Газ, кўмир ёқиладиган печкалар мўриси йилига камида бир марта тозаланиши лозим. Печка ва газ плиталари ёнида бензин, керосин каби тез ёнувчи суюқликларни сақлаш, электр асбобларидан фойдаланиш, ёш болаларнинг гугурт билан ўйнашига бепарво бўлиш ёнғин келиб чиқишига сабаб бўлади. Учқун текканда ёниб кетадиган айрим нарсалар борки, уларни печкалар ёнида сақлаш асло мумкин эмас. Лак, бўёқлар, мебеллар, синтетик кийимлар шулар сирасига киради. Ҳозир кўп қўлланиладиган кимёвий моддалар, каучук ва пластмассадан ясалган турли буюмлар тез ёнишдан ташқари ёнганда кўплаб заҳарли моддаларни ҳам чиқаради.\nЁнғин хавфсизлигини таъминлаш учун назорат мосламалари ва хабарлаш воситаларини ўрнатиш муҳим аҳамиятга эга. Бу орқали моддий зарарнинг, одамларнинг ҳаётига, соғлиғига хавфнинг олди олинади.\nЗота н, ёнғин хавфсизлиги қонун-қоидаларига қатъий риоя қилсангиз, давлат ва шахсий мулкингизни, уй-жойингизни ёнғиндан асраган, шунингдек, яқинларингиз ва фарзандларингиз хавфсизлигини таъминлаган бўласиз.\nЮнусобод тумани ЁХБ инспектори,\n🕔12:57, 26.06.2020 ✔172\nЭЪТИҚОД ЗАВОЛГА ЮЗ ТУТГАНДА...\n🕔12:55, 26.06.2020 ✔172\nИнсон ақл-заковати бундан уч минг йил олдинги даврга нисбатан анча юксак, десак хато бўлмаса керак-а? Фан-техника мисли кўрилмаган даражада ривожланган, яшаш учун ҳамма шароит яратилган, гўё. Бироқ инсон ўз ҳаётини ўзи издан чиқармоқда, ўзининг илдизига болта урмоқда. Қандай қилиб дейсизми? Ақл-заковатда тенгсиз кўриладиган бугунги инсоннинг табиатга муносабатига боқинг, ҳаммаси аён бўлади.\nТўйларимиз: ЎТТИЗ КИШИЛИГИ МАЪҚУЛМИ ЁКИ ЮЗ?\n🕔12:52, 26.06.2020 ✔197\n✔ 172 🕔 12:57, 26.06.2020\n✔ 172 🕔 12:55, 26.06.2020\n✔ 197 🕔 12:52, 26.06.2020\n«БУ — РОМАНТИКА ЭМАС, СЎНГГИ ИМКОНИЯТ»\n«Оила даврасида» газетаси оммавий ахборот воситалари ходимлари куни муносабати билан таниқли ижодкор, ҳамиша ҳақ сўзни айтиб, ўз қаламига садоқат кўрсатиб келаётган тажрибали журналист, Ўзбекистон Журналистлар уюшмаси Жамоатчилик кенгаши раиси Карим Баҳриев билан махсус суҳбат уюштирди. Ушбу суҳбатнинг бир қисми гарчи таҳририят ва муаллифнинг рухсатисиз эълон қилинган бўлса-да, уни тўлиқ ҳолда сизга тақдим этишни маъқул топдик.\n✔ 201 🕔 12:48, 26.06.2020\nЯХШИ МУТАХАССИС ОСМОНДАН ТУШМАЙДИ\nёхуд келажакда фарзандларимиз ишсиз қолмаслиги учун...\n✔ 23 🕔 12:36, 26.06.2020


Тамила тўйларга лицензиясиз чиқа бошлади\n17:54 / 03.03.2016\nХонанда Тамила бироз аввал ижтимоий тармоқ ҳамда мессенжерларда тарқалган видео сабаб танқидларга учраган эди. Бу қилмиши учун “Ўзбекнаво” Тамилага тегишли лицензияни муддатидан олдин бекор қилган ҳамда у билан ишлаган “Maestro” продюсерлик маркази ҳам хонанда билан ҳамкорликка чек қўйган эди.\nБаҳорнинг илк кунларида хонанда яна тилга тушди: ижтимоий тармоқларда тез орада Tamila.uz сайтида унинг “Мен бўлмасам” деб номланган янги қўшиғи премьера берилиши ҳақидаги баннер “айлана бошлади”.\nМасалага ойдинлик киритиш мақсадида Qalampir.uz сайти Тамила фаолият юритган “Maestro” компаниясининг маъмури билан боғланди. Маъмур Тамиланинг продюсерлик маркази билан ҳамкорликни тиклагани ва тўйга ҳам чиқаётганини маълум қилди. Шунингдек, маъмур хонандани тўйга чақириш баҳоси 1.500.000 сўмни ташкил этишини маълум қилди.\n“Бир қарашда Тамила қилган ишлари учун ўз жазосини олди дерсиз. Йўқ! Хулоса қилишга шошилманг. Унинг лицензияси бўлди нима, бўлмади нима? Айтаётган қўшиғини интернет орқали тарқатса, кафе ва ресторанлардаги онлайн ТВларда кўриниб турса, уни тўйга чақиришса... Ҳозирги замоннинг “санъаткор”и учун шунинг ўзи кифоя эмасми?\n“Тахминимизча, Тамила яна продюсери билан ҳамкорликни бошлаган. Бироқ буни ОАВга маълум қилишнинг мавриди эмас. Нажот Агзамов эски ҳамкори билан яна ишлаш нияти бор экан, шунча томошанинг кимга кераги бор эди”, – деб ёзади Qalampir.uz.


Жамоат транспорти аёллар учун қулай ва бехатарми? | Azon.uz - Ахборот-таҳлилий портал\n796 19:30 29.12.2021\nШу кунларда юртимизда аёлларга нисбатан зўравонликни олдини олиш мақсадида бир қатор ишлар амалга оширилмоқда. Аммо бу борада Транспорт вазирлигининг роли қай даражада? Жамоат транспортларида аёллар хавфсиз ва бехатар кетишлари учун нималар қилинмоқда?\nЖумладан поездларда бир вагонда эркак ва аёлларнинг аралашиб кетиши, айниқса узоқ масофага кетадиган поездларда жуда ноқулай. Чунки бундай поездларда ҳамма ётиб кетади. Энди тасаввур қилиб кўринг бир вагонда эркак ва аёллар аралаш ҳолда кетмоқда. Ўзбек қиз-аёллари ўз уйида акасининг ёнида ҳам оёғини узатиб ётишга уялади. Энди поездда бегона эркаклар олдида қандай қилиб ётиб кетиши мумкин. Бу бизнинг қадриятларимизга мутлақо тўғри келмайдиган ҳолат. Айниқса поезднинг тўрт кишилик купеларида бир қиз ва уч нафар ўғил бола жойлашиб қолса-чи?! Йигитлар қизга тегажоғлик қилмайди деб ким кафолат беради? Биз аёлларга нисбатан зўравонликларни олдини олиш керак, деб бонг урамиз-у, аммо юқоридаги ҳолатларни инобатга олмаяпмиз.\nАвтобус ва метроларда ҳам аёлларимиз учун алоҳида жойлар мавжуд эмас. Дунёнинг ривожланган давлатларида бу тажриба амалда қўлланилиб, аёллар учун алоҳида вагонлар, жамоат транспортлари ва йўналишсиз пушти ранг таксилар жорий этилмоқда. Бизда бу борада қандай ишлар амалга оширилмоқда?\nБунга Транспорт вазирлиги юридик бошқарма бошлиғи Сардор Гафаров шундай жавоб берди: "Бу жуда долзарб масала, бу борада ўйланмоқда. Аввало буни бартараф этиш учун жамоат транспортларида тиқилинчларни олдини олиш лозим, бунинг учун эса жамоат транспортларини кўпайтириш керак. Сиз айтаётган масала дунё тажрибасида бор. Тўғри бу тажрибани барча транспорт воситаларида жорий этиб бўлмаслиги мумкин, аммо буни чуқур ўйлаб кўриш керак. Масалан, автобусда жорий этилиши қийин бўлса керак, лекин буни устида яна ўйланади ва кўрилади. Уларни бошқа вагонга ўтказа олмасак ҳам, жамоат транспортларида назоратни жорий қилиш керак. Бу албатта кўриб чиқилади".\nШунингдек, Транспорт вазирлиги мутахассислари бу масала юзасидан ўрганишлар олиб борилаётганлиги, ҳатто поездлар учун сотилаётган чипталарни ҳам имкон қадар ёнма-ён бўлган жойларга йўловчилар жинсига ва ёшига қараб сотаётганини таъкидлаб ўтди.\nМахсус поезд автобус Жамият Аёллар\n81 23:45 25.05.2022\n218 22:50 25.05.2022


Минтақавий вакил маҳбусларга яратилган шарт-шароитларни ўрганиш давомида маҳкумларнинг яшаш, овқатланиш, тиббий хизматдан фойдаланиш ҳамда адвокатлар ва учрашув хоналарда яратилган шароитларни халқаро стандартларга мувофиқ эканлиги ҳолатини ўрганди.\nШунингдек, тергов ҳибсхонасидаги, муассасада ушлаб турилган барча шахслар бориши мумкин бўлган ва видеокамера объективидан ҳоли бўлган жойларга ўрнатилган “Омбудсман қутиси”га ташланган мурожаатлар ҳам ўрганилди.\nМуассасада сақланаётган мурожаат эгалари билан якка тартибда ўтказилган учрашувларда маҳкум ва маҳбуслар томонидан суд-тергов жараёнлари билан боғлиқ масалалар кўтарилди. Мониторинг давомида олинган барча мурожаатлар Минтақавий вакил назоратига олинди.\nЁпиқ муассасада сақланаётган шахслар билан ўтказилган якка тартибдаги ва жамоавий учрашувларда руҳий ва жисмоний қийноқ ҳолатлари, муассаса ходимларининг қўпол муомалада бўлиши ёки инсон ҳуқуқ ва манфаатларига хилоф бошқа ҳолатлар бўйича ҳеч қандай мурожаатлар келиб тушмади.\nҚайд этиш лозимки, Омбудсманнинг Хоразмдаги минтақавий вакили томонидан вилоят бўйлаб барча ҳаракат эркинлиги чекланган ёпиқ муассасаларга ташкил этилаётган мониторинг ташрифлари ҳеч қандай огоҳлантиришларсиз тўсатдан амалга оширилмоқда.


«Карнай-сурнайнинг садоси» тескари реакция бермайдими? - zarnews.uz\n«Карнай-сурнайнинг садоси» тескари реакция бермайдими?\n- Нима, одамлар пулини қаёққа ишлатишни билмаяптими, тушунмадим…\n- Ахмоқона урф-одатлар ўйлаб топиш бўйича биринчи ўринда бўлсак керак.\n- Пули шунчалик кўп экан, мактабга, муҳтож ўқувчиларга ёрдам қилса бўлмасмиди, савоб олиб, фарзандининг мактабга қадам қўйишини яхши амаллар билан бошлаши ўзига фойдалироқ бўлардику…\n- Орзу-ҳаваснинг чек-чегараси йўқ эканда, а?!\n- Ғирт ахмоқгарчилик-ку бу ахир!\nУшбу фикрлар яқинда ижтимоий тармоқларда тарқалиб кетган видеотасвирларга нисбатан ёзилган юзлаб изоҳларнинг бир қисми, холос. Яқинда фарзандини биринчи синфга уйидан карнай-сурнай садолари остида жўнатаётган оила тасвири туширилган видео тарқалиб кетди.\nФикр билдириш имкони мавжуд бўлган тармоқларда одамлар бу ҳолатни турлича талқин этмоқда. Кимдир хурмача қилиқлар, деса, яна биров кўрмаганни кўргани қурсин, деди. Хуллас, кўпчилик бу ҳолатни қоралади.\nТабиийки, инсонда яхши кунларини ўзига хос тарзда, хурсандчилигини дабдаба билан нишонлашга мойиллик кучли. Лекин фарзандини мактабга жўнатиш учун карнай-сурнай ташкил қилиш нимадан далолат беради, унинг биз билмайдиган оқибатлари борми? Бу ҳақда амалиётчи психолог, СамДУ ўқитувчиси Абира БАҲРОМОВА қуйидагиларни гапириб берди.\n- Биринчи навбатда биз орзу-ҳавас деган тушунчага аниқлик киритиб олишимиз керак, - дейди А.Баҳромова. – Яъни, дабдаба ва турли ясама, кимнингдир хаёлига келиб қолиб амалга ошираётган ишлар орзу-ҳавас эмас. Бу тушунчанинг замирида биз узоқ йиллар ардоқлаб келган, фарзандларимиз камоли, бахтини кўриш, уни одобли, ахлоқли қилиб тарбиялашдай эзгу ниятлар мужассам бўлган. Бугун бирови чиқиб, келин-куёвни устига доллар сочишини ҳам орзу-ҳавасга йўяяпмиз, боласини ўқишга жўнатишга карнай-сурнай чақириши ҳам яхши ният эмиш. Аслида бола тарбиясида бундай усул жуда хатарли саналади. Болага кичик ёшиданоқ муҳайё этилган ҳаддан ташқари шароит, дабдаба умуман меҳрсиз, қаровсиз ўсган болага нисбатан муносабат билан бир хил таъсирга эга. Яъни ота-она карнай-сурнай чақириб, ёки бошқа шунга ўхшаш дабдабали хатти-ҳаракатлар билан болага меҳр бераяпман, деб ўйлайди. Ваҳоланки бу ҳолат болани ота-онадан узоқлашиши, бегоналишишига олиб келади. Бола ота-онани оддий таъминотчи сифатида қабул қилади, худбинлашади ва ундан доимий равишда шундай муносабатни талаб қила бошлайди. Бундай болалар улғайганда ижтимоий ҳаёт билан юзлашиши жуда қийин кечади, сабаби оддий – унга ота-онаси қилган муносабат ҳар доим ҳам учрамайди. Бу ҳолат уни қийин вазиятга солади, у ўзини тополмайди, қийналади. Хатони ўзидан эмас, бошқалардан, кўпинча ҳатто ота-онасидан ҳам излай бошлайди. Ҳаётда кўп гувоҳ бўлганмиз, ҳаддан ташқари дабдабага, меҳрга эрк берилган ҳолда улғайган болаларнинг ота-онаси фарзандидан улғайганда меҳр кутади, аммо натижа улар ўйлаганидай бўлиб чиқмаслиги жуда ачинарли. Шунинг учун ота-она доимий равишда фарзандига шундай муносабатда бўлса, уни тенгдошларидан кўра кўпроқ шароит яратишга интилиш, ҳаддан ортиқ меҳр бериш бола тарбияси учун зиёнлигини ўз вақтида англаб етишлари лозим. Боланинг келажагига болта уришдай гап, бундай муносабат.\nВаҳоланки меҳрни тўғри йўналтириш, пулни тўғри, ақл билан сарфлаган ҳолда болага қўшимча шароит яратиш ҳам мумкин. Бунинг учун бугун ҳар бир ота-она биринчи навбатда бола тарбияси билан боғлиқ илк тушунчалар билан танишиб чиқса мақсадга мувофиқ бўларди. Фарзандимизнинг камолини кўриш, келгусида унинг меҳридан ҳам баҳраманд бўлишни истасак биринчи навбатда ота-оналарнинг ўзи бу юксак мақомга тайёр бўлишлари лозим.


Зеленский партияси Украина парламентида пешқадам. Муҳими. — Minbar\n22 июл 11:44 1 дақиқада ўқийсиз Янгиликлар\nУкраина парламенти Олий рададан бешта сиёсий ҳаракат 5 фоиздан кўп овоз тўплаб жой олди.\nМамлакат тарихида энг кам одам қатнашган парламент сайловида ҳисоб-китобни қилган Украина марказий сайлов комиссиясининг хабар беришича, президент Владимир Зеленскийнинг «Халқ хизматкори» партияси 42,19 фоиз овоз билан олдинда бормоқда.\nРоссия президентининг яқин кишиларидан бири ҳисобланадиган бизнесмен Виктор Медведчук бошқараётган «Мухолиф платформа – ҳаёт учун» партияси 12,75 фоиз овоз тўплаб иккинчи ўринда бормоқда.\nУчинчи ўринда «Европача бирдамлик» (собиқ «Пётр Порошенко блоки») партияси бораяпти – 8,71 фоиз.\nКейинги ўринлардаги «Баткившина» 8,15 фоиз, мусиқачи Станислав Вакарчукнинг «Овоз» партияси 6,39 фоиз овоз олган.\nОлий радага сайлов 21 июл куни бўлиб ўтди, унда сайловчиларнинг 50 фоизи қатнашди. Сайлов аралаш тизимда ўтказилди: 450 депутатдан 225 таси партиявий рўйхат бўйича, 225 таси бир мандатли округлар бўйича сайланади. Лекин Қримнинг Россияга қўшиб олиниши ва ДНР, ЛНР сепаратистлари деб бир мандатли округлардан 199 киши сайланди, парламент энди тўлмайди.\nАслида Радага сайлов кузда бўлиб ўтиши керак эди, аммо парламентда коалицион кўпчилик йўқлиги учун президент Владимир Зеленский муддатидан олдин сайлов ўтказилишига эришди.\nЗеленский аллақачон янги бош вазир лавозимига "иқтисодиётнинг пири" тайинланишини айтган. Президентнинг фикрича, ҳукумат раҳбари "сиёсатда ҳеч қачон қатнашмаган, мустақил ва кучли инсон" бўлиши керак.\nЗеленский шунингдек янги ҳукумат шаклланиб, янги бош прокурор тайинлангандан сўнг (амалдаги парламент унга ҳозирги бош прокурор Луценкони бўшатиб юборишига йўл бермаган) коррупционерлар орасида "қама-қама" бошланишини айтган.\nсайлов Украина парламент


ZiyoNET › Иқтидорли ёшлар › Умархонова Маликахон Вахобхон қизи\nЙўналишлар: Фан, Педагогика, Психология\nУмархонова Маликахон Вахобхон қизи 1994 йил 22 февраль Фарғона вилояти Ўзбекистон тумани Катта Тагоб қишлоғида зиёли оилада туғилган. 2000 йилда Ўзбекистон туманидаги 37-мактабнинг 1-синфига қабул қилиниб, 2009 йилда аъло баҳоларга тамомлади. 2009 - 2011 йиллар давомида Риштон туманидаги 6-мактабни имтиёзли битирди. 2011 йилда Қўқон давлат педагогика институтининг педагогика факультетига ўқишга давлат грантиасосида қабул қилинди.\nҚўқон давлат педагогика институти Педагогика факультети, Педагогика-психология таълими йўналиши 3-босқич талабаси Умархонова Маликахон Вахобхон қизи 2013-2014 ўқув йили учун Навоий номидаги давлат стипендианти бўлди.\nМ.Умархонова ўзининг мустақил фикрлаши, фаолиятини мустақил ташкил эта олиши, ўз-ўзини назорат қила олиши, ўз шахсий позициясига эгалиги билан талабаларга ўрнак бўлди. Унинг ижодкорлик қобилияти фикрининг теранлигида, янгиликни ҳис қилишда, ўз-ўзига танқидий қарашида, ҳозиржавоблигида намоён бўлади. У ўз илмий раҳбари п.ф.н., доцент М.Умарова раҳбарлигида жами 14 та мақола, 1 та қўлланма нашр эттирган. Булардан: “Таълим жараёни ва инновация”, “Произведение Юсуфа Хос Хожиба «Благодатное знание» и его роль в воспитании и обучениимолодого поколения”, “Баркамол инсон тарбияси”, “Мактабгача таълим муассасаларида психологик хизмат кўрсатишнинг долзарб муаммолари”, “Атмосфера ифлосланишининг инсон соғлигига таъсири”, “Умуминсоний ва миллий бойликларнинг шахсни шакллантиришдаги аҳамияти”, “Таълим муассасаларида болаларда ватанпарварлик туйғуларини тарбиялаш йўллари”, “The importance of independent learning”, “Таълим технологиясида ўқув мақсадлари ва цикллик”, “Ёш авлодни аҳлоқий онгини шакллантришда маҳалланинг ўрни”, “Ойбек асарларида миллий урф-одатлар таснифи”, “Маънавий қадриятлар асосида ёшларни тарбиялашнинг ижтимоий-психологик муаммолари”, “Психологические проблемы формирования здорового мировоззрения и веры у молодежи”, “Тарбия жараёни ва унинг психологик моҳияти” ҳамда “Психологик хизмат” номли қўлланмаси борлиги диққатга сазовордир.\nҲозирги кунда Қўқон давлат педагогика институти Педагогика факультети педагогика-психология таълими йўналиши 3-босқич талабаси.


Аёлларнинг ишлаши ҳақида кенгроқ - Динда саволим бор\nХозирги вақтда: 25 апр 2019, 07:26\nАёлларнинг ишлаши ҳақида кенгроқ\nРўйҳатдан ўтган: 12 ноя 2017, 18:43\nПост Xurshid » 22 март 2018, 02:04\nУнаштирилганмиз. Яқинда тўйимиз. Ишлаш масаласига келганда гапимиз бир жойдан чиқмаяпти. Аёллар номаҳрамлар билан ҳамкасб бўлиб, битта хонада ўтирадиган шароитларда ишлаши мумкинми? Заводлар, офислар, номаҳрам эркаклар кўп муҳитларда. Ўқитувчилик, доялик каби касблардан бошқаларини назарда тутяпман. Бундай шароитда ишлашга рухсат берган эр «даюс» бўлади деган гапларни эшитганман. Жавобингиз учун олдиндан раҳмат!\nЖавоб: Аёлларнинг ишлаши ҳақида кенгроқ\nПост Одинахон Муҳаммад Юсуф » 28 март 2018, 07:16\nВа алайкум ассалом. Аёллар ишлаши шаръий мезонга мувофиқ келиши кераклиги тўғри гап. Аммо бу масалани ҳозирдан муҳокама қилиш, мураккаблаштириш шарт эмас. Одатда бўлажак келинлар ёшлиги, тажрибасизлиги туфайли бундай нарсаларни тўлиқ англаб олишлари қийин. Вақти соати билан секин тушунтириб оласиз. Ҳали тўй ўтгунча ўзи ҳам фиклари ҳам ўзгара бошлайди. Дарров мен даюсмасмандан бошламай гапни, “мен сенинг охиратингни ўйлаяпман. Икки дунёда ҳам саодатли бўлишингни истайман”, қабилидаги гаплар таъсирлироқ бўлади. Валлоҳу аълам.\nПост Xurshid » 28 март 2018, 22:24\nРаҳмат! Эзгу ишлар йўлида куч-ғайрат тилайман!\nМавзу - Аёлларнинг ишлаши ҳақида кенгроқ


Коронавирус аҳоли орасида энг кўп аниқланаётган 4та ҳудуд маълум қилинди - Zamin.uz\n22:45 / 16.06.2020\nКоронавирус аҳоли орасида энг кўп аниқланаётган 4та ҳудуд маълум қилинди\nПрезидент Шавкат Мирзиёев 16 июнь кунги видеоселектор йиғилишида мамлакатдаги эпидемиологик вазият ҳақида тўхталиб ўтди.\nДавлат раҳбарининг сўзларига кўра, сўнгги 2 ҳафтада:\n- Тошкент шаҳрида аниқланган 551та ҳолатнинг 482таси;\n- Тошкент вилоятидаги 734та ҳолатнинг 79таси;\n- Навоий вилоятидаги 108та ҳолатнинг 83таси;\n- Қашқадарё вилоятидаги 51та ҳолатнинг 48таси аҳоли орасида аниқланган.\n- Тошкент шаҳрида 57та;\n- Тошкент вилоятида 22та;\n- Навоий вилоятида 25та;\n- Қашқадарё вилоятида 3тани ташкил этади.\n«Буларнинг барчаси коронавирус билан боғлиқ вазият тобора мураккаб тус олиб бораётганини кўрсатиб турибди. Бугун пандемияга қарши курашда ҳушёрлик ва масъулиятни бир карра эмас, ўн карра оширадиган янги босқич бошланмоқда, десак тўғри бўлади», – деди Шавкат Мирзиёев.\nЭслатиб ўтамиз, аввалига Қашқадарё вилоятида 6та касалланиш ҳолати қайд этилиб, 1 май куни улардан сўнггиси тузалиб чиққан ва вилоят коронавирусдан холи ҳудудга айланганди. Аммо 5 июндан буён вилоятда 51 кишида Covid-19 аниқланди. “Замин” янгиликларини “Youtube”да кузатиб боринг\nШавкат Мирзиёев: Агар вазият шундай давом этса, кўп вилоятлар ва шаҳарларни ёпишга мажбур бўламиз\nШавкат Мирзиёев коронавирус аҳоли ўртасида кўп тарқалаётганига эътибор қаратди\nЎзбекистонда 6 соат ичида 109 кишида коронавирус аниқланди\nНавоий ва Тошкент вилоятларида аҳоли орасида янги касалланиш ҳолатлари аниқланди\nМИБ: карантинда ҳам Қашқадарёдаги оилалар яраштирилмоқда\nКоронавирус вакцинаси инсонларда синовдан ўтказилмоқда, лекин...\nЎзбекистонда барча йўналишдаги шифокорлар COVID-19'дан даволашга ўқитилади\nЎзбекистоннинг коронавирус аниқланмаган ҳудудларида карантин юмшатилиши мумкин


ЎЗБЕКИСТОН УНИВЕРСИТЕТЛАРИ НЕЧА ЁШДА? - Ўзбекистон овози газетаси\nБир неча йил муқаддам хизмат сафари билан хорижда бўлганимда, Европадаги қадимий университетларнинг таниқли олимлари билан учрашган эдим. Ўзаро мулоқотларда Париж (Сорбонна), Кембриж, Болонья университетларининг жаҳон тан олган алломалари ўзлари фаолият кўрсатаётган олий ўқув юртлари ХII-ХIII асрларда ташкил этилганини фахр-ифтихор билан айтган эди. Мазкур университетларнинг олимлари асрлар давомида эришган ютуқлари ва илмий кашфиётлари ҳақида эшитиб, табиийки, ҳайратланганман.\nЎзбекистонга қайтар эканман, ҳар гал Беруний, Форобий, Фарғоний, Ибн Сино, Мирзо Улуғбек, Али Қушчи, Алишер Навоийларни камолга етказган илм даргоҳлари ҳақида ўйлаб қоламан. Ахир биз номларини келтириб ўтган ўнлаб, яна юзлаб дунё тан олган алломаларимиз илмий маълумотларни олий таълим муассасаси мақомида бўлган мадрасаларда олган эди-ку! Тарихнинг ёритилмаган саҳифаларини ёритиш, энг муҳими, ўз-ўзини англаш, ўтмишни холисона баҳолаш фурсати келмадимикан?\nШуни алоҳида таъкидлаш керакки, мустақиллик йилларида олий таълим тарихини билишга, уларни тадқиқ этишга бўлган қизиқиш кучайди. Ҳаққоний руҳдаги мақолалар, илмий изланишлар матбуотда эълон қилинмоқда. Яқинда Нажмиддин Абу Ҳафс Аҳмад Насафийнинг «Матлаъ ан-нужум ва мажмаъ ал-улум» («Юлдузларнинг чиқиши ва фанлар мажмуаси») асари ҳақидаги маълумотни ўқиб қолдим. Асар муаллифи ХI-ХII асрларда яшаб ижод этган насафлик аллома бўлиб, кейинчалик Самарқандга келиб, қорахонийлар ҳукмронлиги даврида барпо этилган Иброҳим Табғачхон мадрасасида мударрислик қилган ва ўзининг юқоридаги асари асосида талабаларга дарс ўтган. Бир ўринда олим-мударрис ўз устозлари ҳақида маълумот берар экан, Абу Али Ҳусайн ал-Ҳақоний номини тилга олади ва у Самарқанддаги «Амир» гузарида жойлашган илк мадрасанинг мударриси эканини ёзади. Бу маълумотдан кўринадики, шу пайтгача илк мадраса номини олган Иброҳим Табғачхон мадрасасидан ҳам олдин Работи Ғозиён мадрасаси фаолият кўрстатган.\n2000-2004 йилларда Самарқанд давлат университети (СамДУ) олимлари томонидан Ўзбекистонда олий таълим тарихига оид бир қатор мақолалар ва рисолалар чоп этилди. Уларнинг энг эътиборлиси академик, «Буюк хизматлари учун» ордени соҳиби Ботурхон Валихўжаевнинг тадқиқотларидир. Ушбу муҳим мавзу 2003 йили СамДУда ўтказилган олий ўқув юртлари ректорлари кенгашининг сайёр йиғилишида ҳам ўртага ташланган эди.\nАкадемик Ботурхон Валихўжаев ўзининг 2001 йили нашр этилган «Самарқандда олий таълим мадрасайи олия — университет тарихидан лавҳалар» номли илмий-оммабоп рисоласида IХ-Х асрларда Самарқандда 17 мадраса фаолият кўрсатганини, шулардан бири Работи Ғозиён эканини, у энг қадимий мадрасалигини айтиб ўтади.\n«Матлаъ ан-нужум ва мажмаъ ал-улум» китобини нашрга тайёрлаган олим Саид Акбар Муҳаммадаминов асарда тилга олинган илмлар ва ўрганилиши лозим бўлган маълумотларга ҳам тўхталган эди. Асар муаллифи мадрасада ўрганилган илмларни 23 катта соҳага бўлиб чиқади. Ҳар бир соҳа яна бир неча фаслга ажратилган. Табиийки, ўрганилган илмларнинг асосини, инсонни руҳий ва ахлоқий жиҳатдан комилликка бошловчи диний илмлар ташкил этган. Шу боис муаллиф асосий эътиборни диний илмлар тарғиботига қаратади. Астрономия, астрология, математика, тиббиёт, зоология каби дунёвий фанлар асарнинг иккинчи қисмида берилган. Гуманитар соҳага дахлдор фанлар сифатида тарих, шеърият, шеърий санъатлар, мақоллар ва сирли илмлар эътироф этилган.\nБотурхон Валихўжаев ўз рисоласида Аҳмад Насафий асарида келтирилган дунёвий илмларнинг ўрганилишини Самарқандда IX-Х асрларда фаолият олиб борган 25 мадраса мисолида илмий асослаб беради. Айниқса, Мирзо Улуғбек мадрасайи олиясида Аҳмад Насафий таъкидлаган илмлар билан бир қаторда, фалсафа, мантиқ, ҳандаса, география, алжабр каби фанларнинг атрофлича ўрганилганини алоҳида таъкидлайди. Бундан чиқадики, ХII-ХIII асрлардан бошлаб фаолият олиб бораётган Европа университетларидан 2-3 аср олдин, аниқроғи, IХ асрда олий илм даргоҳи ўзимизда, Самарқандда ташкил этилган. Бу халқимизнинг ҳақли равишда фахрланишига асос бўлади.\nЎз сарҳисобини IX-XII асрларда бошлаган мадрасайи олиялар тарихимизнинг турли даврларида равнақ топган, хурофот ва бошқа зулмат кучлари таъсирида турғунликка юз тутган.\nЕвропанинг қадимги университетлари тарихи ҳам шунга ўхшаш даврларни ўз бошидан кечирган, албатта. Масалан, Буюк Британиядаги дунёга таниқли Оксфорд университети фаолияти 1117 йилдан бошлаган, деб ҳисобланади.\nСаламонка (Испания) университети ташкил этилиш тарихи 1218 йил деб белгиланган. Қирол Альфонс IX нинг фармони билан «Studium Generale» деб номланган умумтаълим мактаби ташкил этилган. У асосан муқаддас ёзув ва шариат ҳуқуқини ўргатишга ихтисослашган. Қирол Альфонс X ҳукмронлигида ушбу умумтаълим мактаб мақоми ўзгартирилиб, университет (мадрасайи олия) деб номлана бошланган.\nМисрдаги, араб дунёсидаги энг йирик Аль-Азҳар университети 988 йили ташкил топган, деб қайд этилади. У ердаги таълим дастлаб масжид ҳовлисида исломнинг шиъа йўналишидан таълим берувчи мактаб бўлган. Ўз тарихида ислоҳотларни бошидан кечирган ушбу университет кейинчалик сунна таълимининг йирик мактабига айланган. XIX асрнинг охирларидан эса ушбу олий таълим муассасаси ҳозирги университет мақомига эга бўла бошлаган.\nДунёдаги энг машҳур Гарвард университетига 1636 йили бадавлат ҳомий Жон Гарвард томонидан асос солинган ва у ўз фаолиятини дин арбобларини ўқитишдан бошлаган. XVIII аср мобайнида унинг фан дастурлари аста-секинлик билан дунёвийлашиб борган ва XIX асрнинг охирига келиб АҚШнинг асосий илмий-маънавий марказига айланган.\nЮқоридагиларга ўхшаш таҳлилий мулоҳазаларни Италиядаги Болонья (1088 йил), Марокашдаги Аль-Карауин (859 йил), Франциядаги Сорбонна (1180 йил) ва бошқа бир қатор университетлар ҳақида ҳам айтсак бўлади.\nМаълумки, ўтмишимизда учта буюк Уйғониш (Ренессанс) даври бўлганини жаҳон тан олган. Биринчи уйғониш қадим Туркистонда илк бор IХ-ХI асрларда юз берди. Бу давр бизга Абу Райҳон Беруний, Ибн Сино, Хоразмий, Форобий ва бошқа алломаларни берди. Бу олимларнинг саъй-ҳаракатлари туфайли фалсафа, тарих, адабиёт, риёзиёт, фалакиёт, ҳандаса, мантиқ, жуғрофия, тиббиёт фанлари ривожланиб, инсоният учун энг зарур илмий масалалар ечимига беҳисоб ҳисса қўшилди. Иккинчи уйғониш даври соҳибқирон Амир Темур ва темурийлар даврида юз берди. Бу даврда илм-фан, маданият ва маърифат ривожланиб, Самарқанд ер юзининг сайқалига айланди. Буюк мунажжим Мирзо Улуғбек, кейинчалик Шайбонийхон даврига келиб, юқорида номлари саналган илмлар олий ва ўрта тоифадаги мадрасаларда яна равнақ топди.\nБиринчи уйғониш даври билан иккинчи уйғониш даври ўртасида бир ярим асрлик оралиқ бўлса, иккинчи уйғониш даври билан учинчи уйғониш даври оралиғи тўрт аср давом этди. Туркистонда учинчи уйғониш даври ХIХ асрнинг охири ХХ асрнинг бошларида рўй берди. Ҳар бир уйғониш даври илм-маърифат равнақига ҳисса қўшар экан, илмлар доираси янада кенгайиб, такомиллашиб борди. Қатор илмларнинг тамал тошини қўйган аждодларимизнинг яратган илм соҳалари ҳозир ҳам замонавий шаклда хорижий давлатларда ҳам, ўзимизда фаолият олиб бораётган университетларда ҳам ўрганилмоқда ва ўқув дастурларига киритилмоқда.\nЎрта асрларда олимларнинг илмий рутбаси аллома, мутафаккир, донишманд каби сифатлар билан тилга олинган бўлса, бугун бу илмий мартаба академик, фан доктори, профессор каби номлар билан аталиб келинмоқда.\nМадрасаларимиз тарихидаги бундай нурли саҳифалар ХVI асргача давом этди. Темурийлар салтанатининг инқирози мадрасалар ҳаётига ҳам салбий таъсир кўрсата бошлади.\nАна шу инқироз туфайли 1920 йили Самарқандда ўз фаолиятини тўхтатган энг сўнгги илм даргоҳи — бу Мирзо Улуғбек ва Шердор мадрасалари бўлди. Орадан 7 йил ўтгач, 1927 йили ҳозирги Самарқанд давлат университети ташкил этилди. Дастлаб педагог-кадрлар тайёрлайдиган олий ўқув юрти 1929-1930 йилларда педакадемияга айлантирилди. Шундан буён университет 90 йил давомида тарихий йўлни босиб ўтди. Халқимизнинг интеллектуал салоҳиятини белгилайдиган маърифат ўчоғи, мамлакатимизнинг кадрларга бўлган талабини қондириб келган таълим муассасаси сифатида фаолият олиб борди.\nМаърифатпарвар олим ва жамоат арбоби Абдурауф Фитрат ўзининг «Раҳбари нажот» асарида юртимизнинг бой тарихига баҳо бериб: «Бир вақтлар бу мамлакатимиз маданият қуёшининг чиқиш жойи, маърифат дунёсининг манбаи сифатида танилган эди», — деб ёзган эди.\nОлий таълим муассасаларимиз тарихини, буюк алломаларимиз таҳсил олган ва улар томонидан асос солинган даврларга боғлаш масаласини кўриб чиқадиган вақт етиб келди, деб ўйлайман. Бу ишимиз тарихий адолатни тиклаш баробарида, олий таълим муассасаларида таҳсил олаётган иқтидорли ёшларимизни ватанпарварлик, илмпарварлик руҳида тарбиялашга, улар қалбида миллий ғурур ва ифтихор туйғуларини янада кучайтиришга хизмат қилади.


Туркия ва Ироқ терроризмга қарши кураш, жумладан, курд исёнчиларига қарши биргаликда амалиётлар ўтказишга келишиб олди.\n14 май 2021, Тошкент вақти: 10:05\nБу ҳақдаги келишув Туркия ички ишлар вазири Басир Оталай ва унинг ироқлик ҳамкасби Жавод ал-Боланий учрашувидан сўнг имзоланди.\nТуркия ҳукумати Ироқ ҳудудида яширин фаолият юритаётган курд айирмачиларига қарши қўшин юборишга рухсат берилишини талаб қилаётган эди. Бироқ имзоланган битимда Туркия талаби рад этилгани айтилмоқда.\nПайшанба куни Туркия бош вазири Ражаб Тоййиб Эрдўғон АҚШни Ироқ шимолидаги курд айирмачиларига қарши жиддий чоралар кўришга чақирди.


Диёримизда оила маънавияти ва маданияти асрлар давомида ўзига хос тарзда шаклланган. Ватанга, ота-онага содиқлик ва фидойилик ўз-ўзидан пайдо бўлмайди.\nБулар заминида ёшларга оилада, таълим масканларида, маҳаллаларда бериладиган таълим тарбия ётади. Шунинг билан биргаликда фарзанд тарбиясидаги энг муҳим омил бу – ота-она тарбияси, уларнинг фарзандига қилган эътиборидир. Халқимизда “Қуш уясида кўрганини қилади”, деган мақол бежиз айтилмаган.\nСерфарзандлик ва болажонлик; катталарга ҳурмат, кичикларга мурувват; эркакларнинг оиладаги юқори мавқеи, аёлларнинг ройишлиги; оила ва никоҳнинг муқаддаслигига эътиқод; ота-оналарнинг фарзандлар олдидаги ҳамда фарзандларнинг ота-оналар олдидаги бурч ва масъулиятининг муҳим қадрият сифатида эътироф этилиши; оила шаъни ва обрўсининг авайлаб асралиши; келин ва қайнона муносабатларининг ўзига хослиги; катта оилаларда бобо ва бувиларнинг раҳнамолиги; қариндошлар, қўни – қўшнилар, маҳалла – кўй олдидаги мажбуриятини теран ҳис қилиш каби ўзбек оиласига хос бундай хусусиятлар замирида динимиз таълимотлари ётади.\nДунёда ота-она энг улуғ зотлар ҳисобланади. Чунки улар ўз фарзандлари учун ҳаётини, меҳрини бағишлайди. Фарзанди катта бўлиб, оила қуриб кетгандан кейин ҳам у ҳақда қайғуришдан тўхтамайди.\nОта-она фарзанди дунёга келиши билан уни парвариш қилиб, катта қилади, касал бўлса, даволайди, едиради, кийдиради, уни оқ ювиб, оқ тарайди. Умуман, фарзандини ҳаётда керакли барча нарсалар билан таъминлашга ҳаракат қилади. Ҳатто бунинг учун ўзлари ейиш-ичиш, кийиниш ва шу каби нарсалардан маҳрум бўлсалар ёки кечалари уйқудан қолсалар ҳам.\nБугун ёшларимиз бахтли, чунки уларнинг ота-оналари бошида, улар учун керакли нарсаларни ортиғи билан олиб бермоқда. Тўғри, бу ишлар ота-онанинг фарзанд олдидаги асосий вазифаларидан ҳисобланади. Афсуски, баъзи ота-оналар ўзларининг вазифалари фақат шу деб ўйлашади. Ҳолбуки, булардан ҳам муҳим, булардан ҳам қийин ва булардан ҳам асосий вазифа ҳам бор, бу фарзанднинг маънавий-ахлоқий тарбиясидир. Пайғамбаримиз Муҳаммад (с.а.в.) бундай марҳамат қиладилар: “Ота-она фарзандига яхши хулқдан ҳам ортиқроқ нарса бера олмайди”. Демак, ота-она фарзандига берадиган энг яхши нарсаси қимматбаҳо кийим, яхши таом ёки ажойиб совға эмас, балки гўзал хулқ ва яхши тарбияси экан. Чунки кийим, таом ёки совға болага маълум вақт фойда беради, вақт ўтиши билан эса эскиради. Гўзал хулқ, яхши тарбия эса фарзандга умри давомида фойда беради. Нафақат умри давомида, балки вафотидан кейин охиратда ҳам наф келтиради. Зеро, ҳадиси шарифда: “Банда гўзал хулқи ила кечалари ибодатда қоим бўлувчи ҳамда кундузи рўза тутувчининг даражаси – савобига эришади”, дейилган.\nТан олиш керакки, баъзи оилаларда ота-она эрталабдан кечгача ишлаб, кўча-кўйда юради, уйда бўлган вақтларида ҳам ўз ишлари билан овора бўлиб фарзандларига вақт ажрата олмайди. Натижада фарзанд тарбияни телефон, интернет, телевизор ҳамда кўча-кўйдан олмоқда. Шундай тарзда улғайган бола яхши хулқли, одобли, илм-маърифатли ва келажакда эл-юртига хизмат қилиб, ота-онасига раҳмат олиб келадиган бўлиб улғайишига ким кафолат бера олади?!\nФарзандларимиз, бўш вақтларида нима билан шуғулланмоқда, куни билан вақтини нималарга сарфлаяпти, уйдаги телевизор ёки компютерда нималарни томоша қилаяпти, сиз олиб берган телефондан яна қандай ишларда фойдаланмоқда, интернетда қандай маълумотларни ўқиб, қандай лавҳаларни кўрмоқда, кўчада кимлар билан дўст бўлиб, улар билан вақтини қандай ўтказмоқда ёки сиз бераётган пулларни қаерларга сарфлаяпти?! Бундай ишларда фарзандни назоратсиз қолдириш мумкин эмас.\nБир одам ўғли билан бирга ҳазрат Умар (р.а.)нинг ҳузурига келди:\n“Аллоҳга қасамки, отам мусулмон аёлларни қолдириб, 400дирҳамга сотиб олган бир чўри билан турмуш қурди. Менга яхши исм қўймади. Исмимни қурт – ҳашорат маъносида Жуҳла деб қўйди. Менга Қуръони каримдан ва ибодатлардан ҳеч нарса ўргатмадилар”, деди. Буни эшитган ҳазрати Умар ўсмирнинг отасига қараб: Ўғлим менга итоат этмайди, дейсан. Ҳобуки, у сенга қарши чиқишдан аввал сен уни ҳақларини топтаб, фарзандинг олдидаги вазифаларингни адо этмабсан-ку. Энди бор, аввал ўз вазифаларингни бажар, - дея ҳалиги кишига танбеҳ берган экан.\nШундай экан, ҳар бир ота-она фарзандларининг тарбиясига кўпроқ эътибор бериши, уларга алоҳида вақт ажратиб, одоб-ахлоқдан таълим бериши, уларни доимо назорат қилиб бориши, ёмонларга яқин йўлатмаслиги лозим экан. Ана шунда улар ота-онаси ва эл-юртига хизмат қиладиган, уларга икки дунёда обрў олиб келадиган, юзларини ёруғ ва бошларини юқори қиладиган фарзандлар бўлиб катта бўлишади.\n4864 марта ўқилди\nДругие материалы в этой категории: « Эй фарзанд, ота-онангни йиғлатма!\tБир ҳадис шарҳи: Ота-онага яхшилик қилиш фазилати »


Олтойда ўзбеклар қурол сотиб олишга уринганликда айбланмоқда\nРоссия Федерал хавфсизлик хизмати Олтой ўлкаси бошқармаси ходимлари ўқортар қурол сотиб олаётган икки нафар Ўзбекистон фуқаросини қўлга олди. Терговчилар тахминига кўра, гумонланувчилар қурол-яроқни Ўзбекистонга олиб ўтишни кўзлаган.\nОлтой ўлкасида Федерал хавфсизлик хизмати (ФСБ) маҳаллий бошқармасига номаълум шахслар жанговар қурол-яроқ сотиб олишга уринаётгани ҳақида маълумот келиб тушди.\nФСБ ходимлари томонидан ишлаб чиқилган махсус амалиёт давомида қўрол-аслаҳа сотиб олишга уринган шахслар 3 сентябр куни қўлга олинди, дейди Озодлик Радиосига Олтой ўлкаси бўйича ФСБ бошқармаси расмийси Александра Яскожук.\n- Олтой ўлкасида қўлга олинганлар Ўзбекистон Республикаси фуқаролари экани аниқланди. Бири 1980 йилда туғилган Мадамин Бобоноров, иккинчиси 1988 йилда туғилган Хуршид Эшқулов. Айни пайтда Эшқуловнинг Россия ҳудудида ноқонуний яшаб келгани, шахсини тасдиқловчи бирорта ҳужжат бўлмагани ҳам маълум бўлди, дейди Александра Яскожук.\nФСБ ходими сўзларига кўра, 3 сентябр куни Бобоноров ва Эшқуловлар бир партия ўқотар қурол сотиб олиш учун хавфсизлик ходимлари белгилаган жойга етиб келган ва олди-берди бўлаётган пайтда ҳибсга оилнган.\nОлтой ФСБ Бошқармаси вакили ўзбекистонликлар дастлабки тергов давомида Россиядан Ўзбекистонга қурол-яроқ контрабандасини йўлга қўйиш ниятида бўлганларига иқрор бўлди, дейди.\n- Уларнинг кейинги режалари шунақа экан. Лекин бу ҳозирча исботлангани йўқ, бу масала юзасидан тергов давом этмоқда. Улар ноқонуний равишда қурол сотиб олишнинг дастлабки босқичида қўлга олинди. Шу сабабли қандай йўллар билан, нима мақсадда Ўзбекистонга қурол олиб киришни режалаштирганини терговчилар аниқлаб беради, деди Олтой ўлкаси бўйича ФСБ Бошқармаси расмийси Александра Яскожук.\nРоссия Федерал хавфсизлик хизматининг Олтой ўлкаси бўйича бошқармаси Ўзбекистон фуқаролари 31 ёшли Мадамин Бобоноров ва 24 ёшли Хуршид Эшқуловларни Россия Федерацияси Жиноят Кодексининг 30-моддаси 3-қисми (жиноятга қўл уриш) ва 222-моддаси 2-қисми (ноқонуний тарзда қурол сотиб олишга уриниш) бўйича жиноий жавобгарликка тортди.\nЎзбекистонликларга илгари сурилаётган айбловлар судда исботланса, улар икки йилдан олти йилгача қамоқ жазосига ҳукм қилинишлари мумкин.


“Оқ-тепа” – “НБУ-Осиё” учрашувидан кейинги фикрлар / CHAMPIONAT.asia\n“Оқ-тепа” – “НБУ-Осиё” учрашувидан кейинги фикрлар\nЎзбекистон Кубогининг 1-босқичида “НБУ-Осиё”ни мағлубиятга учратиб, кейинги босқичга йўл олган “Оқ-тепа” энди “Машъал” билан ҳисоб-китоб қилади.\nКечаги учрашувдан сўнг “Оқ-тепа” мураббийи Анатолий Курлаев ва ҳужумчи Маъруф Аҳмаджонов ўз фикрлари билан ўртоқлашди.\nАнатолий Курлаев: - Мазкур беллашув мавсумдаги илк ўйин бўлганлиги сезилиб қолди. Футболчилар бироз ҳаяжонланишди. Қолаверса, чизиқларда бироз тушунмовчиликлар сезилди. Лекин ўйиндан-ўйинга бу камчиликлар бартараф этилади. “НБУ-Осиё” жиддий рақиб эканлиги бугун яққол кўринди. Аммо шунга қарамасдан биз ғалаба нашидасини сурдик. Бундан албатта хурсандмиз. Кейинги учрашувларда ҳам шундай ютуқларни қўлга киритиб, мухлисларимизни хурсанд қиламиз, деган умиддаман.\nМаъруф Аҳмаджонов: - Учрашув қийин кечди. Биласиз, ўтган йилгига қараганда таркибимизда сезиларли равишда ўзгарган. Жамоага нисбатан тажрибали ўйинчилар келиб қўшилган. Бу машғулотларда ҳам яққол сезилмоқда. Бир-биримизни тўлиқ тушуниб олишимиз учун бироз вақт керак. Насиб қилса, ҳаммаси изига тушиб кетади ва биз ўз олдимизга қўйган мақсадимизга эришамиз.


Ерда яшаган энг қадимги жонзот аниқланди\n09:06 / 25.02.2016\nДунёнинг энг қадимги жонивори оддийгина денгиз гупкаси экани маълум бўлди.\nМассачусетс технология институти тадқиқотчилари шундай хулосаага келишган.\nУлар ўтказган генетик таҳлил тошларда топилган 640 миллион ёшли органик молекулаларни айнан гупкалар берганини тасдиқлади.\nТадқиқотчилар ўз мақоласини Proceedings of the National Academy of Sciences журналида чоп этишди.\nЖонзотларнинг тошга айланган кўплаб қолдиқлари қарийб 540 миллион йил аввал бошланган кембрия эрасига бориб тақалади.\nГеологик стандарт бўйича бир оддий ҳужайранинг мураккаб кўп ҳужайрали организмга (“кембрия портлаши” деб аталувчи) тез ўтиши олимларда ҳанузгача савол туғдирмоқда.\nАмерикалик тадқиқотчилар холестерин модификациясидан бири ҳисобланмиш липид 24-изопропилхолестан – молекульяр жонзот қолдиғи билан ишлашди. Бу молекулалар кембрия ва докембрия турларида юқори миқдорда мавжуд.\nШунингдек, 24-изопропилхолестанни 640 миллион ёшли Уммондан келтирилган тошда топишди.\nМазкур липид баъзи бир замонавий сув ўтлари ва гупкаларни ишлаб чиқаради. Олимлар генларни 30 хил организмлар – ўсимлик, қўзиқорин, сув ўтлари ва гупкалар билан солиштириб кўришди. Керакли ген (SMT) фақатгина губка ва сув ўтларида бир неча кўринишларда топилган.\nНиҳоят, биологлар гупкаларнинг қўшимча нусхаси (SMT) cув ўтларидан аввалроқ – айнан 640 миллион йил олдин пайдо бўлганини аниқлашди. Шу ўринда маълум бўладики, гупкалар Ер сайёрасининг энг қадимги жонзотлари саналади.


Халқаро бахшичилик санъати фестивали: Наманган қандай тадорик кўрди?\n20:15 05 Апреля 2019\nБугун (5 апрель куни) Сурхондарё вилоятининг Термиз шаҳрида Ўзбекистон Республикаси Президенти Шавкат Мирзиёев ташаббуси билан Халқаро бахшичилик санъати фестивали бошланди.\nУшбу фестивалда Наманган вилоятининг байрамона безатилган махсус майдони барча иштирокчилар ва меҳмонларнинг алоҳида эътиборини тортмоқда.\nМазкур фестивални ўтказишда ЮНЕСКО, АЙССЕСКО каби халқаро ташкилотлар ҳамкорлик қилишмоқда. Дунёнинг 76 давлатидан ташриф буюрган меҳмонлар иштирокидаги конференция ва мулоқотларда ҳам бу жиҳатлар таҳлил, муҳокама ва баҳсларнинг асосий мавзуси бўлади.\nУшбу нуфузли санъат анжуманида ҳар бир ҳудуднинг ўзига хослиги, бошқа ерда учрамайдиган, такрорланмас жиҳатлари акс эттирилган декорациялар, санъаткорларнинг чиқишлари, ҳунармандчилик кўргазмалалари барчанинг ҳайратию, завқи, шавқига сабаб бўляпти.\nФестиваль доирасида бахшилар беллашуви баробарида миллий ҳунармандчилик маҳсулотлари кўргазмаси ташкил этилгани қадриятларимизнинг ўзига хослигини кўрсатиш баробарида халқимизнинг бой тарихга нисбатан ҳурмату-эҳтироми баланд эканини намоён этмоқда.\n10 апрелга қадар давом этадиган Халқаро фестивалда Ўзбекистон, Қозоғистон, Туркманистон, Қирғизистон, Хитой, Жанубий Корея, Эрон, Сербия, Туркия, Больгария, Бельгия сингари давлатлардан 58 нафар бахши ва достон айтувчилар ўз ижодий чиқишлари билан қатнашади. Ғолиблар катта миқдордаги пул мукофоти ҳамда қимматбаҳо совғалар билан тақдирланадилар.\nБир сўз билан айтганда, иштирокчилар ва уни томоша қилишга келганлар учун барча шароитлар яратилган. Қуйида namangan24.uz сайтининг воҳага борган яқин манбасининг фестивал тадоригидан олган суратларини ҳавола этамиз:


Илҳом Мўминжонов «Навбаҳор» ўйинларини сотган…ми? (видео) - Zamin.uz\n08:30 / 26.09.2018\nАудиоёзувдаги шахс қуйидагиларни сўзлаган.\n«У ёш футболчиларнинг шартномасига маошини кўпайтириб ёзяпти, кейин бир қисмини ўзи ўзлаштирмоқда. Бундан ташқари, сафардаги ўйинларни сотган. У ҳамма пулларни ўзлаштириб, кетиб қолмоқчи. У мени мавсум ўртасида ҳайдаб юборди, болаларимнинг ризқини қирқди. У менга бир тийин пул бермади, аммо ҳокимга «ҳамма билан ҳисоб-китоб қилинди», деб айтди. Бу билан ҳокимни алдади.\n«Навбаҳор»да икки марта оёғим синди. Аммо мени даволашга қўймаган, олдин мана шу ўйинда майдонга туш, кейин даволанасан деган. Укол қилиб, синган оёғим билан ўйнаганман. Иккинчи марта оёғим синганидан сўнг, мени ҳайдаб юборди. Операцияга бир сўм пул бермади. Оёғимга темир қўйилган. Шундай бўлса-да, мухлислар ҳокимга мурожаат қилиб, мени чақириб олишган. Аммо, шунда ҳам майдонга туширмади. Ёрдамчи мураббийлар «Рўзимни тушир», деса ҳам, унамаган.\nЁзда бир неча марта кабинетига чақириб, мени ҳайдаб юбормоқчи бўлган. Мени мухлислар чақирганини, улар учун ўйнаётганимни айтганимдан сўнг, жаҳл қилиб, «энди бутунлай ҳайдалдинг», деган».\nБироз ўтгач, ПФЛ ходими Диёр Имамходжаев бу хабарга ўз муносабатини билдирди ва аудиоёзувдаги шахсни Рўзимбой Аҳмедов, у гапирган одам «Навбаҳор» бош мураббийи Илҳом Мўминжонов эканини ошкор қилди.\n«Навбаҳор бош мураббийи ҳақида футболчи Рўзимбой Аҳмедов айтган гаплар бугун энг кўп мавзу қилиняпти. Мен Навбаҳор бош мураббийига ҳам, футболчига ҳам ишонмайман. Ўртада пуллик масала турганидан кейин бундай можароларнинг чиқиши оддий бир ҳол. Аммо футболчи қилган ишни оқламайман» – деб ёзди Имамходжаев ўз телеграм каналида.\n«Биринчидан, мураббий шаънига тегадиган гаплари кўп. Шунинг ўзига уни судга бериш мумкин.\nУчинчидан, мураббий ўз функцияларини бажариши ва ақли етмаганига аралашмаслиги керак. Мураббий натижа учун, машғулотлар учун, клубнинг майдондаги фалсафаси учун жавобгар бўлган шахс. Клублар бош директорлари (менежер) эса шартномалар, ҳисоб-китоб каби ишларни жойига қўйиши керак. Ўзбекистон футболини орқага тортадиган энг аҳмоқона ишлардан бири айнан мураббийларнинг ўз вазифасидан ортиқ масалаларга даъвогарлик қилишидир.\nПрофессионал футбол лигаси бундай ишларни назорат қилиш юзасидан аллақачон иш бошлаган. 2018 йил сўнгига қадар барча футбол клубларига ФИФА қоидалари асосида тайёрланган шартнома нусхаси тақдим этилади. Мазкур шартномаларга клуб ва футболчи ўз шартларини, қўшимчаларини киритиши мумкин. Бироқ у ёки бу томоннинг шартномани бекор қилиши, қарздорликлар ва бошқа қатор масалалар бунда конкретлаштириладики, футболчиларда иғво, фисқ-у фасод учун ҳожат қолмайди.\nЭндиликда ЎФА Хавфсизлик бошқармаси Рўзимбой Аҳмедов билан албатта кўришади (футболчи айтганлари учун жавоб бериши керак). Унинг фикрларида қанчалик жон борлиги, Мўминжоновнинг аслида қандай фаолият олиб бораётгани юзасидан текширув бўлади (ўзини ҳурмат қилган клуб сифатида буни Навбаҳорнинг ўзи амалга ошириши керак аслида).\nАввал ҳам айтганман, яна такрорлайман. Оиласини ҳаром пуллар билан боқаётган ва ўйинларни сотиш орқали тотализатордан пул ишлаётганлар орамизда кўп. Уларнинг айнан кимлигини эса факти билан билмаймиз. Уларнинг қўлга тушиши ва асл юзи фош бўлишини оддий бир мухлис сифатида жуда истаган бўлардим», – деб тугатди Имамходжаев. «Замин» янгиликларини «Вконтакти»да кузатиб боринг\n21-05-2015, 17:41, Спорт


Рўзиқул Бердиев: “Хавига қарши ўйнашни узоқ кутдик” - Offside.uz – Offside'да бўлинг, офсайдда қолманг!\nРўзиқул Бердиев: “Хавига қарши ўйнашни узоқ кутдик”\nБугун “Ал Садд” – “Насаф” учрашуви олдидан матбуот анжумани бўлиб ўтди. Матбуот анжуманининг дастлабки қисмида “Насаф” устози Рўзиқул Бердиев иштирок этди.\n“Бўлажак ўйинга тайёрмиз. Рақибни янада яқинроқ ўргандик. Эртага нафақат яхши натижа учун, балки чиройли ўйин кўрсатишга ҳам ҳаракат қиламиз. Биз гуруҳда кучли рақибларга дуч келдик, аммо орқада қолишни истамаймиз. Эртага бўладиган ўйинда иккала жамоага ҳам уч очко зарур. Ғалаба қозонишимиз учун ҳужум қилишимизга тўғри келади. Лекин ҳимояни унутмаслигимиз керак. Чунки рақибимизнинг ҳужум чизиғи жуда кучли шаклланган. Биз агар эртага очиқ ўйин намойиш қиладиган бўлсак, уларга осон бўлиши мумкин. Шундан келиб чиқиб бўлажак ўйинга режа тузганмиз.\nТакрор айтаман гуруҳимизда кучли жамоалар йиғилишган. Ҳозир учта жамоа бир хил, яъни олти очкога эга. “Ал Васл” жамоаси учта мағлубиятдан сўнг, имкониятини пасайтириб юборди. Ўйлайманки, гуруҳдан чиқиш учун кураш мана шу уч жамоа ўртасида кечади. Бу ҳам бўлса тахмин, аслида бўлажак ўйинлар натижаси бунга аниқлик киритади.\nДраган Черан? Драган Черан эртага бўладиган ўйинга тайёр, у бизга албатта ёрдам беради.\nАлбатта биз Хавига қарши ўйнашни узоқ кутдик (кулади). Уни мухлисларимиз ҳам Қаршида кутишди. Футболчиларимиз ҳам унга қарши ўйнашни иштиёқ билан кутишаяпти. Таркибимиздаги ёш футболчилар учун бу қувончли воқеа бўларди”, - деди Бердиев.\n12/03, 22:22 0


Заминни эъзозлаган инсон… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 07 Ноябр 2018\tКӯришлар: 541\nқолмайди. Эл-юрт орасида эътирофга, шарафга соҳиб бўлади. Тожикистон аграр давлат ҳисобланади. Қишлоқ хўжалиги юртимиз иқтисодиётининг етакчи тармоғи бўлиб келган… Ва бу соҳани ривожлантириш ҳамиша фидойилар зиммасига тушган.\nОна-Ватанимиз замини, дарҳақиқат, бебаҳо. Бу мушфиқ заминга неки уруғ қадалса, албатта, униб чиқади. Уни парваришлаб, вояга етказиш эса, ҳар кимнинг ҳам қўлидан келавермайди. Деҳқончилик - ҳикматли илм. Бу илм ёлғонни, риёкорликни ўз бағрига сиғдиролмайди. Деҳқон кунлик ҳаётини ҳар бир гиёҳни парваришлашга бағишлайди, экини гуллаб яшнаса, ўзи завқ олади. Чунки деҳқон машаққатли меҳнати баробарида эл-улус дастурхонини тўлдиради. Бундан кўнгли тоғдек кўтарилади. Юртимизда қишлоқ хўжалиги соҳасининг фидойилари жуда кўп. Шаҳар бу соҳада ўзига хослик касб этади. Турсунзода шаҳри деҳқонлари, боғбонлари Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг эътирофлари ва ҳурматларига сазовор бўлганлар. Айниқса, шаҳримизда токпарварлик, узумчилик тараққий этган. Бу соҳанинг, шубҳасиз, ўз дарғалари, фидойилари бор.\nШундайлардан бири, суяги деҳқончиликда қотган, узоқ йиллар Асқарали Мирзоев хўжалигида механизатор бўлиб фаолият кўрсатган ҳам боғбон, ҳам нуктадон, ҳассос деҳқон, саховатли, иймони бут ва собит инсон Муҳаммаджон ҳожи Мусоевдир. Ҳожи айни кунларда нафақада бўлишларига қарамай «Мусобойбобо» узумчилик деҳқон-фермер хўжалигида фарзандлари, набиралари билан меҳнат қилади. Бир неча маротаба Тинчлик ва миллий бирлик асосчиси – Миллат пешвоси муҳтарам Президентимизнинг суҳбатларидан баҳраманд бўлган. Бу саодатли онларни Муҳаммаджон ҳожи ифтихор билан сўзлаб беришни хуш кўради. Ҳожи бобонинг ҳаёт йўли, оила дунёси, деҳқончилик ва узумчиликдаги машаққатли меҳнати, ободончилик соҳасига қўшган муносиб ҳиссаси, шубҳасиз, юзлаб инсонларга ўрнак, мактаб вазифасини ўтайди.\nАждодлар ўтмишидан лавҳалар\nҚорабойбобо – Муҳаммаджон ҳожининг боболари. У киши бутун умрларини ҳалол меҳнат қилишга бағишлаганлар. Чорва боқиб, заминда меҳнат қилиб, фарзандларини ҳалол ризқ билан вояга етказганлар. Ўзлари жисмоний бақувват, руҳан тетик инсон эдилар. Қорабойбобо 1964 йили 87 ёшларида вафот этганлар. У кишининг ўғиллари Мусобойбобо умр йўлдошлари Ойимчахон ая билан турмуш қуриб, етти нафар фарзанд – Малика (Аллоҳ охиратини обод қилган бўлсин), Муҳаммаджон, Сирожиддин, Зиёвиддин, Зоҳиджон, Ҳасанбой, Ҳакимжонларни вояга етказдилар. Шу ўринда Мусобойбобо ва Ойимчахон аянинг ёхуд у кишилар ота-оналарининг оқил инсонлар бўлганларига биттагина далил фарзандларига муносиб ном қўйишларида ҳамдир.\nМусобойбобони яқиндан таниган, билганларнинг айтишларига қараганда, иқтисодий жиҳатдан бақувват оила соҳиби бўлганлар. У киши колхоз даласида меҳнат қилиши билан биргаликда шахсий томорқасида ҳам тер тўкиб ишлаганлар. У киши эккан сабзавот барвақт бозорга чиқиши ва ҳосилдорлиги билан ажралиб турган. Айниқса, бодирингни биринчилардан бўлиб, бозорга чиқарганлар. Мусобойбобо ўз уйларида элликдан ошиқ қора мол ва «Ҳисор» зотли қўйларини ҳам боқиб парвариш қилганлар.\nҚаҳрамоннинг ҳаёт йўли\nМуҳаммаджон Мусоев 1954 йилнинг 1 январида Турсунзода шаҳри Киров (ҳозирги Жўра Раҳмонов) жамоатига қарашли Фрунзе (ҳозирги Т.Тўйчиев) қишлоғида деҳқон оиласида дунёга келди. Бошланғич ва ўрта таълимни 55-ўрта мактабда олди. 1972 йилдан 1988 йилгача Ленин номли жамоа хўжалигида механизатор бўлиб фаолият юритди. Механизатор бўлиб ишлаганда ҳам чин дилдан меҳнат қилди. Ҳалол меҳнатлари туфайли колхоз раиси, ҳукумат вакилларининг ҳурмат-эҳтиромига сазовор бўлди. Раҳбарларнинг ишончини қозониб 1988 -1990 йиллар участка бош механиги вазифасини бажарди. 1991 йилдан хўжаликдаги 40 сотих ерни ижарага олиб, укалари билан узум боғи барпо этди. 2010 йилга келиб Мусоевлар оиласи Муҳаммаджон ҳожи бошчилигида шаҳар раисининг қарори билан «Мусобойбобо» узумчилик деҳқон - фермер хўжалигини ташкил этдилар. Айни кунда бу хўжаликда Сирожиддин, Зиёвиддин, Зоҳиджон, Ҳасанбой, Ҳакимжон ҳожилар фарзандлари билан меҳнат қиладилар. Ака-укалар узум маҳсулотларини сақлайдиган музхона(холодилник)лар ҳам барпо этганлар.\nМуҳаммаджон Мусоев 1974 йилда Раҳима опа билан оила барпо этадилар. Фарзандлари: Муҳаммадали, Робияхон, Роҳилахон, Хайринисо, Асқарали.\nМуҳаммаджон ака умр йўлдошлари Раҳима ая билан беш нафар фарзандни ҳалол ризқ бериб комил инсонлар этиб, тарбия қилдилар. Фарзандлари ҳаётда, жамиятда, оилада ўзларининг муносиб ўринларига эгадирлар. Деҳқончилик, боғбончилик соҳасини сир-асрорларини теран англайдилар.\nМуҳаммаджон ҳожи Мусоев - собит иймон соҳиби, тили ва дили, илми билан амали бир инсон.\n1996 йилда М.Мусоев умр йўлдошлари Раҳима ая билан муқаддас ҳаж сафарини, 1997 йилда эса, падари бузургворлари учун алоҳида ҳаж зиёратини адо этдилар.\n1982 йилда М. Мусоевнинг падари бузургворлари Мусобойбобо 63 ёшларида вафот этдилар.\nОиладаги етти нафар фарзандни тўғри йўлга бошлаш волидайи муҳтарамалари Ойимчахон ая зиммасига тушди. Албатта, онага тўнғич фарзандларидан бири Муҳаммаджон ака суянчиқ бўлди.\nТаъкидлаш жоизки, Мусоевлар оиласи аъзолари юртимиздаги тинчлигу фаровонликка шукрона айлаб, «Мусобойбобо» деҳқон фермер хўжалиги боғларини наинки ер майдонини кенгайтириб, балки бу боғларда сифатли, жаҳон андозаларига жавоб бера оладиган узум маҳсулотлари етиштирмоқдалар. Мақсад, муддао ягона - давлатимизда озиқ-овқат хавфсизлигини таъминлашда ҳамда бозорларимиздаги мўл - кўлчиликда муносиб ҳиссаларини қўшиш. Ишонч билан айтиш мумкинки, бу хўжаликдаги узум маҳсулотлари муаммосиз хорижий давлатларга экспорт қилинади.\nМуҳаммаджон ҳожининг ҳикматлари\nҲалол меҳнат инсон соғлигига ҳеч қачон зиён келтирмайди. Фақат қачон меҳнат қилиб, қачон дам олишни билиш керак.\nМолу дунёга ғурурланмай, унга тўғри муносабатда бўлмоқ керак. Пул инсонни ҳаракатга келтиради. У эзгу ишлар қилишингга воситадир.\nОта - она фарзандлари ҳақига доимо дуода бўлишлари лозим. Зеро, фарзанд ҳақига қилинган дуолар ҳамиша ижобат бўлади.\nБирликда, тотувликда гап кўп, ҳикмат кўп. Айниқса, ака - укалар бир - бирлари билан иноқ, тотув бўлсалар ўртада меҳр - ҳурмат зиёда бўлади.\nЯхшидан боғ, ёмондан доғ қолади, - дейди доно халқимиз. Боғ барпо қилмоқ керакки, эртанги кунги авлодлар ўз аждодларининг эзгу ишлари билан фахрланиб, ғурурланиб, уларни дуода ёд этсинлар.\nПайғамбаримиз бежиз: - Қиёмат қойим бўлди, деб хабар келса ҳам, қўлингдаги ниҳолни ўтқаз, - демаганлар.\nДеҳқончилик, боғбонлик - илм. Илм бўлганда ҳам, ёлғонни ёқтирмаган илм. Бу илмни ўзлаштириш ҳар кимга ҳам бирдек насиб қилавермайди.\nМеҳнат чин дилдан қилинса, инсонга руҳий ҳаловат олиб келади.\nИймон, эътиқодда ҳикмат бисёр.\nИнсон ибодатда Қодир Аллоҳ билан юзланади. Ибодат интиҳосида ниятлар баён этилишига имконият бор.\nДеҳқончилик - улуғ, эҳтиромли касб. Миришкор деҳқонлару боғбонларимиз ўз касбу корлари билан фахрлансалар арзийди.\nИнсон ҳаётда яшаб ўтса, албатта, яхшими, ёмонми ном қолади. Бас шундай экан, яхши, эзгу ном қолдиришга ҳаракат қилинг. Қилинган яхшиликлар, эзгу амаллар сизни икки дунё саодатига етаклайди.\nСаховатнинг нурли йўллари\nҲаётда инсон номини эзгу амал, хайр, саховат, ҳиммат улуғлайди. Мусоевлар оиласи бу борада – ҳамиша фаол, ҳамиша биринчилардандир.\nБу асил боғбонлар, деҳқонлар машаққатли меҳнатлари эвазига етиштирилган ҳосилларидан келган даромадларидан маҳалла кўчаларини асфалт қилишга, қишлоқларида кўприклар қуришга, ободончилик ишларига ҳам маблағ ажратадилар. Ҳатто, қўшни Заркамар қишлоғидаги Саломатлик маркази қурилиши, соҳил мустаҳкамлаш ишларига ҳам моддий жиҳатдан кўмак берган эдилар. Муҳаммаджон ҳожи Мусоев, айниқса, зиёли, маърифатли инсонларни моддий ва маънавий жиҳатдан беминнат қўллаб-қувватлайдилар. Мусоевлар хонадонининг хайрли ишларини ўнлаб келтириш мумкин.\nШу билан бир қаторда бу ҳимматли инсонлар одамларнинг оғирини енгил қилишга, ҳожатини чиқаришга ҳаракат қилишади.\nҲабибулло ДЎСТОВ, Тожикистон Журналистлар\nАйтсам тилим, айтмасам дилим куяр…\nҲар қандай тузумда адабиёт ижтимоий ҳодиса – жамиятнинг маънавий асоси сифатида эътироф этиб келинган.\nИжодкор – ҳаётдаги воқеа-ҳодисаларни ўз асарларида реал ва бадиий тарзда инъикос эттира олсагина, у ҳақиқий ижодкор ва унинг асарлари, ҳақиқий ижод маҳсули ҳисобланади. Аксинча, бадиийликдан йироқ «битиклар» қуруқ чўпчакдан бошқа нарсага ярамайди.\nСизнинг IPнгиз: 35.175.133.127\nБугун: 08-07-2020 05:56:47


Бартомеу чақирган футболчи "Барселона"ни менсимади\n23 март, 2017, 19:55\n"Барселона" футбол клуби фаолиятида аввалига ўзи тарбиялаб сўнг бошқа жамоаларга жўнатиб юборилган футболчиларни ортга қайтариш тажрибаси кўп учрайди. "Барселона" тарбияланувчиларининг аксарияти бу таклифни хурсанчилик билан қабул қилади.\nЛекин айни пайтда Бундеслигада иштирок этаётган 25 ёшли ярим ҳимоячи Тиаго Алькантара бундан қилмайди. Таркибни кучайтиришга эҳтиёж сезаётган Каталония клуби Алькантарани орта қайтаришни истамоқда. Бироқ, футболчи "Бавария"да қолишни афзал билди ва Мюнхен жамоаси билан шартномани узайтиришини айтиб, каталонияликларга рад жавобини берди.\nТиаго Алькантара жорий мавсумда Бундеслигада 21 та учрашувда майдонга тушди ва уч марта гол урди.


Бу ҳақда Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита раисининг ўринбосари Нуриймон Абулҳасан билан суҳбатлашдик.\n– Нуриймон ака, суҳбатимиз аввалида бағрикенглик, мамлакатимизда динлараро мулоқотнинг тарихи ва бугунги ҳолати ҳақида маълумот берсангиз.\n– Бағрикенглик тўғрисида сўз юритишдан аввал, Ўзбекистонда узоқ ўтмишдан турли миллат ва элат вакиллари истиқомат қилиб келганлигини айтиш жоиз. Ҳозирги кунда юртимизда 130 дан ортиқ миллат ва элат вакиллари тинч-тотув яшамоқда. Мамлакатимизда бирор марта диний тўқнашув ёки урушлар юзага келмаган. Бу шундан далолатки, ота-боболаримиз бағрикенг инсонлар бўлишган. Бугунги кунда турли давлатларда кўпинча динлараро мулоқот тўғри йўлга қўйилмагани натижасида ўзаро жанжаллар, урушлар, қон тўкилишлар юз бераётганини барчамиз оммавий ахборот воситалари орқали билиб турибмиз.\nБиринчи Президентимиз Ислом Каримов «...бизнинг энг катта бойлигимиз, энг юксак қадриятимиз – жамиятимизда ҳукм сураётган тинчлик, миллатлараро дўстлик ва ҳамжиҳатликдир», – дея алоҳида таъкидлаган эди. Бугунги кунда давлатимиз раҳбари Шавкат Мирзиёев ҳам бу масалага янада чуқурроқ ёндашиш вазифасини белгилаб берди. Дин ишлари бўйича қўмита томонидан ҳар йили 16 ноябрь – Халқаро бағрикенглик куни муносабати билан кўплаб конференциялар, оммавий ахборот воситалари орқали чиқишлар ташкил этилади.\nТошкент ислом университети базасида ўтказилган бу йилги конференцияга ўзгача ёндашилиб, Ёшлар иттифоқи фаоллари ҳам жалб этилди. Чунки ёшларимиз турли миллат, дин вакилларидир. Нима учун ёшларга алоҳида аҳамият қаратяпмиз? Боиси, Президентимиз келажак авлоднинг ҳам ўзаро бир-бирига ҳурмат, меҳр-оқибати ёшлик давриданоқ шаклланишига эътибор қаратиш асосий мақсадимиз бўлиши лозимлигига алоҳида урғу берди. Олдин бу тадбир маълум бир доира, яъни диний ташкилотлар ўртасидагина нишонланган. Бу галги конференцияда диний ташкилотлардан ташқари, Президентимиз ташаббуси билан ташкил этилган Ёшлар иттифоқи вакиллари, Ўзбекистондаги ислом цивилизацияси маркази мутахассислари, Ўзбекистон халқаро ислом академияси ҳамда Миллий маданий марказлар, жамоатчилик, дипломатик корпус вакиллари, хорижий меҳмонлар, халқаро миқёсдаги экспертлар қатнашди. Конференциянинг Ёшлар ижодиёт уйида бўлгани ҳам ўзига хос мазмун касб этди.\nБугунги кунда динлараро мулоқот, умуман бағрикенгликни тарғиб этиш – замон талаби. Чунки радикаллашув, ёшлар орасида турли ғояларга берилиш ҳолатлари айнан мана шу бағрикенгликнинг йўқолиб бораётганидан, десак хато бўлмайди. Пайғамбаримиз Муҳаммад соллаллоҳу алайҳи васаллам бошқа дин вакилларига жуда катта эътибор қаратган. Бир куни саҳобалар билан бирга ўтирганда, насронийлар олдларидан тобут билан ўтиб қолишган. Пайғамбар алайҳиссаломнинг рўпарасига келганда, у зот суҳбат асносида насронийларнинг бир вакили вафот этганини билиб, ўрниларидан тургандан кейин ўнг ва чап тарафдаги саҳобалар ҳам ўрниларидан туришган. Кейин пайғамбар алайҳиссалом юзини озгина ерга қаратиб, ҳурмат бажо келтирган. Бу ҳолатни кўриб, ҳайрон қолган саҳобаларга Ислом моҳияти шу эканлиги, буни англаб олиш кераклиги, бошқа дин вакили бўлса-да, Аллоҳ таолонинг яратган бандаси, унинг бандасига ҳурмат бажо келтириш Холиқига ҳурмат бажо келтириш билан тенг бўлишини айтган. Бу воқеа Исломнинг илк ривожланаётган, Қуръони карим нозил бўлаётган вақтда юз берган.\nБундан ўзимизга хулоса қилишимиз керакки, ҳар бир мусулмон ёнида қайси дин вакили яшаши ёки ишлашидан қатъи назар, унга биринчи галда инсон сифатида ҳурмат бажо келтириши керак.\n– Интернет тармоқларида диний илмга эга бўлмаган фойдаланувчилар томонидан панд-насиҳатлар, ривоятлар, ҳатто ҳадисларнинг нотўғри қўлланиши сингари ҳолатлар учраб турибди. Бу эса ўзаро баҳс-мунозара ва асоссиз тортишувларга сабаб бўляпти…\n– Дарҳақиқат, бугунги глобаллашув жараёнида интернет тармоқлари орқали миллий низоларни келтириб чиқаришга ҳам уринишлар тез-тез кўзга ташланмоқда. Бундан ташқари, бошқа дин вакилларига нафрат назари билан қараш ёки қайсидир динни камситишга ўхшаш ҳолатларга ҳам дуч келяпмиз. Бунинг асосий сабаблари диний маърифатнинг етишмаслигида, диннинг асл мазмун-моҳиятини тушунмасликда. Бугун ёш авлодни ўзимизнинг улуғ сиймоларимиз қолдириб кетган бебаҳо китоблар, бой илмий мерос асосида тарбиялашимиз керак.\nҚуръони каримда барча инсонларнинг бир ота-онадан тарқалганлиги айтилади. Шундай экан, бирортамизнинг бошқа инсонлардан устун ёки кам жойимиз йўқ. Шунинг учун биз ўтирволиб, чаласаводликка бориб, яҳудий жаҳаннамга киради, мусулмон жаннатга тушади ёки насроний фақатгина жаҳаннамда ёнади, дейишга ҳеч қандай ҳаққимиз йўқ. Мусулмон одам бундай дейишдан тийилиши керак. Бошқа динга эътиқод қилган киши ҳам мақбул амаллари туфайли жаннатга дохил бўлиши мумкин. Буларнинг барчаси Оллоҳнинг ҳукмида.\n– Мамлакатимиздаги мавжуд диний ташкилотлар фаолиятига тааллуқли маълумотлар ҳам муштарийларимизни қизиқтириши табиий. Шу ҳақда ҳам тўхталиб ўтсангиз.\n– Ҳозирги кунда республикамизда жами 2257 та диний ташкилот, жумладан, Ўзбекистон мусулмонлари идораси, Қорақалпоғистон мусулмонлари қозияти, 13 та вакиллик, Ўзбекистон халқаро ислом академияси, Мир араб олий мадрасаси, 9 та ўрта махсус Ислом билим юрти, 2056 та масжид (жами 2082 та исломий диний ташкилот), Рус православ черкови Тошкент ва Ўзбекистон епархияси, Рим-католик маркази, Тўлиқ Евангель христианлари маркази, Евангель христиан-баптист черковлари уюшмаси, Ўзбекистон Библия жамияти, православ ва протестант семинарияси, 152 та христиан черкови, 8 та яҳудий ва 6 та баҳоий жамоаси, битта Кришна жамияти ва битта буддавий ибодатхонаси фаолият кўрсатмоқда. Шу ўринда Фиқҳ (Фарғона вилояти), Калом, Ҳадис (Самарқанд вилояти), Ақида (Қашқадарё вилояти) ва Тасаввуф (Бухоро вилояти) каби илмий мактаблар, шунингдек, Имом Бухорий ҳамда Имом Термизий илмий-тадқиқот марказлари мавжудлигини ҳам эслаб ўтиш лозим.\nЮртимизда диндорлар ўз диний байрамларини эркин нишонлайди. Мустақиллик йилларида мамлакатимизнинг 116 минг нафардан зиёд фуқароларига Ҳаж, 93 минг нафардан ортиқ кишига Умра сафарига бориш, 1000 нафардан ошиқ фуқарога Россия, Греция ва Исроил давлатларидаги муқаддас қадамжоларни зиёрат қилиш имконияти тақдим этилди. Мана бир неча йилдирки, «Ўзбекистон ҳаво йўллари» миллий авиакомпаниясининг чартер рейслари орқали муқаддас қадамжоларни зиёрат қилиш мақсадида Исроилга сафар ташкил этилмоқда.\nТаъкидлаш жоизки, Президентимизнинг 2006 йил 26 августдаги Фармонига асосан «Ҳаж» ва «Умра» тадбирларини ташкил этиш ва ўтказиш масалалари бўйича Жамоатчилик кенгаши тузилган. Ҳозирда Ҳаж ва Умра зиёратларининг ташкилий ишлари Ўзбекистон Республикаси Вазирлар Маҳкамасининг «Ҳаж» ва «Умра» тадбирларини ташкил этиш ва ўтказишни янада такомиллаштириш чора-тадбирлари тўғрисида»ги ҳамда «Ҳаж» ва «Умра» тадбирларини ташкил этиш ва ўтказиш тартиби тўғрисидаги низомга ўзгартириш ва қўшимчалар киритиш ҳақида»ги Қарорлари асосида амалга оширилмоқда.\nАвваллари фуқароларимиз Умра сафарига бориш учун йиллаб навбат кутишарди. Энди фуқаролар эҳтиёжларини қондириш мақсадида давлатимиз раҳбарияти кўрсатмаси ва жамоатчилик кенгаши қарори асосида белгиланган чекловлар (квота) олиб ташланди. Қолаверса, илгари узоқ навбат кутиб, Умра зиёратига борувчи фуқаролар 13 млн. 650 минг сўм миқдорида пул тўлашарди. Жамоатчилик кенгаши томонидан Умра сафарига бормоқчи бўлган ҳар бир фуқаро учун тўланадиган маблағ қиймати эндиликда 5 млн. 804 минг сўм (бориш-келиш авиачиптасидан ташқари) қилиб белгиланди. Мазкур маблағга Саудия Арабистони Подшоҳлиги расмий визаси, Макка ва Мадина шаҳарларидаги 5 ва 4 юлдузли меҳмонхона, ўзбек ошпазлари томонидан тайёрланадиган таомлар, 24 соатлик бепул тиббий хизмат, мамлакатимиз рамзлари туширилган махсус либос, ибодат қўлланмаси, бейжик, замонавий транспорт ҳамда бошқа зиёрат хизматлари киритилган. (Тошкент – Жидда – Тошкент авиачиптаси нархи эса 5 млн. 96 минг сўм).\nШу билан бирга, Умра мавсумини йил давомида ташкил этиш бўйича Ҳукумат қарори лойиҳаси ишлаб чиқилди.\nМустақилликка эришганимиздан сўнг юзлаб масжидлар, черков ва ибодатхоналар, жумладан, Тошкент, Самарқанд ва Навоийда православлар ибодатхоналари, Тошкентда католиклар черкови, Самарқандда арманлар черкови қурилди ва қайта таъмирланди. Ўзбекистон Республикаси Вазирлар Маҳкамасининг қарорига мувофиқ, 189 та объект – диний мажмуалар, муқаддас қадамжо ва мақбаралар бепул фойдаланиш учун Ўзбекистон мусулмонлари идорасининг Вақф хайрия фонди тасарруфига ўтказилди.\nЮртимиз Қуръони каримни яхши қироат қиладиган қорилари билан ҳам машҳур. Жорий йилда давлатимиз раҳбарининг ташаббуси билан январь ойидан апрелгача Қуръон тиловат қилувчилар ўртасида турли миқёсда (туман, шаҳар, вилоят ва республика) кўрик-танловлар ташкил этилди. Уларда жами 5397 нафар киши (шундан 2114 нафари хотин-қизлар) иштирок этди. Хусусан, БМТнинг Дин ва эътиқод эркинлиги масаласи бўйича махсус маърузачиси Аҳмад Шоҳиднинг Ўзбекистонга қилган ташрифи натижалари бўйича тавсияларни амалга ошириш мақсадида махсус «Йўл харитаси» қабул қилинди. Унга кўра, қўмитамиз тегишли вазирлик ва идоралар билан ҳамкорликда дин ва эътиқод эркинлиги соҳасига оид қонунчилик базасини такомиллаштиришни назарда тутувчи чора-тадбирларни ташкил этишни ўз олдига мақсад қилиб қўйди.\nШерзод АБДУСАМАДОВ суҳбатлашди.


Собиқ сиёсий маҳбуслар очиқда ҳам назорат остида қолмоқда « Ўзбекистон Халқ Ҳаракати\nСобиқ сиёсий маҳбуслар очиқда ҳам назорат остида қолмоқда\n14 March 2017 - 20:41\nМамадали Маҳмудов Чехияга ижодий сафарга таклиф этилган, лекин унга чиқиш визаси берилмаяпти.\nЭврил Турон тахаллуси билан 1980-90 йилларда жамоатчиликка кенг танилган ўзбек ёзувчиси Мамадали Маҳмудов шу йилнинг июнь ойида уч ойга Чехияга ижодий сафарга таклиф этилган.\nУ чиқиш визасини олиш учун ўзи яшайдиган ички ишлар идорасининг Хорижга чиқиш-кириш бўлимига ўтган йилнинг июнь ойида бошида мурожаат қилган, лекин ҳануз жавоб олмаганини айтади.\n– Ўтган йилни 10 июнь куни қизим билан Мирзо Улуғбек тумани ОВИРига ҳужжат топшириб, пулини ҳам тўлаб қўйганман, тўққиз ой ўтди, ҳали жавоб йўқ. Ё ҳа демайди, ё йўқ демайди. Мен Прагага ижод қилиш учун стипендияни қўлга киритганман, у ерда асар ёзаман. Лекин, чет элга чиқиш рухсатномасини беришмаяпти, – дейди Мамадали Маҳмудов.\nМаҳмудов 1999 йилги Тошкент портлашларида айбланиб қамалган ва 2014 йилда озодликка чиққан эди. У ўзига қўйилган айбловларни рад этган.\nЎзбекистон қамоғида сал кам 24 йил ўтирган ва ўтган йил октябрь ойида озодликка чиққан яна бир сиёсий маҳбус Самандар Қўқоновнинг эса Ўзбекистон ичида ҳаракатланиши чекланган.\n24 йил қамоқда ўтирган Самандар Қўқонов очиқликда ҳам ҳаракатланиши чекланган.\nУ Тошкентдан чиқмаслик ҳақида оноҳлантирилгани сабабли бошқа вилоятларга боролмаётганини айтади.\n– ОВИР виза у ёқда турсин, мен вилоятга қариндошларимни кўргани боролмаяпман. ОВИР визасини оламан деганлар чучварани хом санабди, бермайди. Мен мана 6 ойдан буён надзор остидаман. Кечки соат 8 дан эрталаб 6 гача уйдан ҳеч қаёққа чиқишим мумкин эмас. Бошқа вақтда шаҳардан ташқарига чиқишим мумкин эмас. 24 майда надзор тугайди, у ёғи бир гап бўлар. Қамоқда 24 йил ўтирдим, чиққанимга шукур қиламан. Лекин, кеча паспортни олдим, – дейди Қўқонов.\nСамандар Қўқоновни маҳкама давлат мол-мулкини талон-тарож қилишда айбдор деб топган, 20 йиллик қамоқ жазосига ҳукм этган.\nКейинчалик 72 ёшли Самандар Қўқоновнинг жазо муддати яна 3 йилга узайтирилганди.\nМуҳаммад Бекжон 18 йиллик қамоқ ортидан ўтган ой озодликка чиқарилган эди.\nҚарийб 18 йил Ўзбекистон қамоқхоналарида ўтириб, ўтган ой очиқликка чиққан журналист Муҳаммад Бекжонни эса тезроқ ўзбек паспортини олиш ўйлантирмоқда.\nҚамоққа чиққанидан сал кам бир ой ўтиб ҳам собиқ сиёсий маҳбусга паспорт берилмаган.\n– Хоразм вилояти Янгибозор тумани ИИБсидан паспорт талаб қилдим. Улар Тошкентга запрос жўнатдик, жавоб келса бир кунда қилиб берамиз, дейишди. Менга қамоқдан чиққаним ҳақида ҳужжат беришган ҳозир шу қоғоз билан юрибман. Бир парча қоғоз у, паспорт эмас, – дейди Муҳаммад Бекжон.\nМуҳаммад Бекжон Тошкентдаги уйини қайтариш ва фарзандларининг Ўзбекистонга келишига изн бериш борасида ҳукуматдан сўраган илтимосига ҳануз жавоб олмаганини айтди.\nУ Америкага болалари олдига боришдан кўра, уларнинг Ўзбекистонга келишини кўпроқ истаётганини билдирди.\n63 ёшли Муҳаммад Бекжон дунёдаги энг узоқ муддат қамоқда ўтирган журналист ҳисобланади.\nСурат Икромов собиқ сиёсий маҳбуслар ҳуқуқлари учун курашишини айтади.\nТошкентдаги Инсон ҳуқуқлари ҳимоячилари ташаббус гуруҳи раҳбари Суръат Икромов қамоқдан чиққан собиқ сиёсий маҳбуслар ҳуқуқларини ҳимоя қилиш билан шуғулланади.\n-Кўп йиллар қамоқдан ўтирган собиқ сиёсий маҳбусларга нисбатан негадир шундай бўляпти. Уларни ҳаракатланиш ҳуқуқлари чекланяпти. Паспорти вақтида берилмайди. Холбуки улар ҳамма қатори ҳуқуққа эгадирлар. Ҳукумат буни сабабини айтмайди. Бу собиқ маҳбусларнинг ҳаммасининг ёши бир жойга етган. Буларни ҳеч қаерга кетиб қолиш нияти ҳам бўлмаса керак. Мамадали Маҳмудов ижодий ишларини қилиш учун Чехияга чақирилган, чиқиш виза берилмаяпти. Биз хозир судлар орқали уларни ҳуқуқларини ҳимоя қилишга ҳаракат қилиб кўрамиз ва оҳиригача курашамиз, – дейди Суръат Икромов.\nЎзбекистонда президент Ислом Каримов вафоти ортидан ўтган олти ой ичида уч сиёсий маҳбус озод этилди.\nБулар Бобомурод Раззоқов, Самандар Қўқонов, Муҳаммад Бекжон. Айни пайтда¸ Ўзбекистон қамоқхоналарида сиëсий ва касбий фаолияти учун жазоланган қатор мухолифат фаоллари ва журналистлар қолмоқда.\nУлар орасида Юсуф Рўзимуродов¸ Солижон Абдураҳмонов, Аъзам Фармонов, Дилмурод Саидов, Аъзам Турғунов каби журналист ва ҳуқуқ ҳимоячилари бор.


Google компанияси саёҳатларни режалаштириш учун махсус Google Trips хизматини ҳавола этмоқда, деб хабар қилган TechCrunch.\nAndroid ва iOs дастурли смартфонларда ишлайдиган хизмат Google Maps маълумотлари ва Gmail почтасига келган мактублардан фойдаланган ҳолда сайёҳлик йўналишларини тузиш имконини беради. Фойдаланувчи ўзининг аввалги ва бўлғуси сафарлари рўйхатини кўриши, улар ҳақида батафсил ахборотга эга бўлиши мумкин.\nМасалан, сайёҳнинг электрон почтасида меҳмонхоналар ва авиачипталарни бронлагани тўғрисида мактублар бўлса, Google Trips буларнинг барчасини бир жойга тўплайди. Шунингдек, фойдаланувчи ҳар бир йўналиш бўйича энг диққатга сазовор жойлар, кафе ва меҳмонхоналар хусусида била олади.\nҚайд этилишича, ҳозирча, тавсиялар бўлимида дунёнинг 200 та энг оммабоп шаҳрига оид таклифлар мавжуд. Улар сайёҳлардан олинган маълумотлар асосида ишлаб чиқилади.\nЭътиборли жиҳати, сафар ҳақидаги маълумотлардан интернетга уланмасдан фойдаланса бўлади.\nТеглар: фойдаланган кафе қилган бўлғуси ахборотга имконини\n09:10 Google уйга таом ва хўжалик хизматларини буюртириш бўйича сервисни ишга туширди


Трамп Путин билан учрашувни бекор қилди. Сабаб Керчдаги воқеа – КУН УЗ\nГлавная / Жаҳон / Трамп Путин билан учрашувни бекор қилди. Сабаб Керчдаги воқеа\nAnonymous 30.11.2018\tЖаҳон Comments Off on Трамп Путин билан учрашувни бекор қилди. Сабаб Керчдаги воқеа 15 Показы\nАҚШ ва Россия раҳбарлари учрашуви 1 декабрь куни Буэнос-Айресда ўтказилиши керак эди. Бу учрашувга келишилганини бугун Оқ уй ҳам, Кремль ҳам тасдиқлаганди. Режага кўра президентлар икки соатга яқин вақт давом этиши кутилаётганди.\nАҚШ Дональд Трамп Путин Трамп\t2018-11-30\nTags АҚШ Дональд Трамп Путин Трамп\nПред. Мунозара давом этади: Қора бозорни йўқ қилиш ҳақида\nСледующая Хитойлик миллиардер ўз компанияси пулларини казинода ютқазиб қўйди


Қозоғистон Президенти Россия Президенти билан учрашди\n22 Август 2021 09:26\nMOSKVA. Kazinform - Москвада амалий ташриф билан бўлган Қозоғистон Президенти Қасим -Жомарт Тоқаев Россия президенти Владимир Путин билан учрашди, деб хабар беради Ақорда.\nКун тартибига Афғонистондаги минтақавий хавфсизлик масалалари, шунингдек, Қозоғистон ва Россия ўртасидаги ҳамкорлик ва интеграцион алоқалар соҳасидаги ҳамкорлик масалалари киритилди.\nҚР Президенти Москвага таклиф учун Россия Президентига миннатдорчилик билдирди.\n«Аслида, бизнинг алоқаларимиз ҳеч қачон тўхтамаган. Пандемия пайтида биз онлайн ва телефон орқали алоқада бўлдик. Аммо, юз марта эшитгандан кўра, бир марта кўрган афзал, - деди Қасим-Жомарт Тоқаев.\nҚозоғистон Президенти икки мамлакат ўртасидаги барча соҳалардаги ҳамкорликни юқори баҳолади.\n«Қозоғистон ва Россия иттифоқдош. Биз доимий равишда халқаро кун тартибининг долзарб масалалари, хавфсизлик, айниқса, икки томонлама ҳамкорлик устида ишлаймиз. Мамлакатларимиз ўртасидаги муносабатлар стратегик һамкорлик йўналишида ривожланаётгани қувонарлидир, - деди ҚР Президенти.\nВладимир Путин икки давлат ўртасидаги яқин алоқаларни қайд этди.\n«Бизнинг алоқаларимиз узилмаган. Биз муносабатларимизни барқарор, жуда юқори даражада ва ҳар томонлама олиб бормоқдамиз. Булар парламентлараро ва ҳукуматлараро муносабатлардир. Яқинда Ҳукуматимиз раҳбари Қозоғистонга амалий ташриф билан борди, кўп иш қилди ва менга барча учрашувлар ҳақида гапириб берди. Пандемияга қарамай, савдо айланмаси йилнинг биринчи ярмида 33 фоизга ошди. Биз халқаро ташкилотларда, жумладан Шанхай ҳамкорлик ташкилоти ва Евросиё иқтисодий иттифоқида алоқалар ўрнатдик. Барча соҳаларда тараққиёт кузатилмоқда. Бизнинг иттифоқчилик алоқаларимиз мустаҳкамланиб, янги имкониятлар очилмоқда», - деди Россия Президенти.\nҚасим-Жомарт Тоқаев икки томонлама савдо-иқтисодий алоқалар ва минтақалараро алоқаларни мустаҳкамлашни қўллаб-қувватлади.\n«Сиз ҳозиргина икки томонлама товар айирбошлашнинг аниқ сонини айтиб ўтдингиз. Қолаверса, қўшни вилоятларимизнинг товар айланмаси 70 фоизни ташкил этишини ҳам таъкидлаш лозим. Ҳудудлараро ҳамкорлик форумида учрашишни режалаштирганмиз. Октябр ойидаги учрашув юзма-юз бўлмаса-да, онлайн бўлади. Жамоатчилик бизнинг иттифоқчилик муносабатларимизга янги туртки берадиган ушбу учрашувни интизорлик билан кутмоқда «, - деди ҚР Президенти.\nЎз навбатида, Россия Президенти глобал ва минтақавий хавфсизликнинг долзарб масалаларига алоҳида эътибор қаратди.\n«Албатта, бугунги кунда энг муҳим масала - бу хавфсизлик. Айниқса, Афғонистондаги вазият кескин. Умид қиламанки, душанба куни биз Коллектив Хавфсизлик Шартномаси Ташкилоти доирасида видеоконференция орқали фикр алмашамиз. Кейин, сентябр ойида биз Шанхай Ҳамкорлик Ташкилоти ва Коллектив Хавфсизлик Шартномаси Ташкилоти доирасида режалаштирилган ишимизни давом эттирамиз», - деди Владимир Путин.\nҚасим-Жомарт Тоқаев таҳдид ва хатарларнинг кучайиши муносабати билан икки мамлакат ўртасидаги ҳамкорлик муҳимлигини таъкидлади.\n«Аслида, биз доимо хавфсизлик сиёсатимиз ҳақида маслаҳатлашамиз. Бу масала, айниқса, Афғонистон мисолида долзарбдир. Келгусидаги ҳаракатларимизни тизимлаштириш учун бу ҳолат ҳақидаги фикрингизни билишни истардим», - деди Қозоғистон Президенти.\nЭслатиб ўтамиз, Қозоғистон Президенти Қасим-Жомарт Тоқаев Россия Президенти Владимир Путин билан икки томонлама учрашувни бошлади.


Франциялик олимлар "Тождор вирус" қандай ҳароратда нобуд бўлишини аниқлади - 17.04.2020, Sputnik Ўзбекистон\nФранциялик олимлар "Тождор вирус" қандай ҳароратда нобуд бўлишини аниқлади\nФранцуз олимлари тажриба ўтказиш учун Германиялик бемордан олинган коронавирус штамми юқтирилганган Африка яшил маймуни буйрак ҳужайраларидан фойдаланишди. 17.04.2020, Sputnik Ўзбекистон\n19:43 17.04.2020 (янгиланди: 19:44 17.04.2020)\nФранцуз олимлари тажриба ўтказиш учун Германиялик бемордан олинган коронавирус штамми юқтирилганган Африка яшил маймуни буйрак ҳужайраларидан фойдаланишди.\nТОШКЕНТ, 17 апр - Sputnik. Прованc университетининг француз олимлари гуруҳи коронавирус 92 даража ҳароратда 15 дақиқа давомида қиздирилганда тўлиқ нобуд бўлишини аниқладилар. Мутахассисларнинг хулосалари илмий материалларни нашр этадиган bioRxiv ресурсида эълон қилинди.\nХитой шифокорлари Ўзбекистонга йўл олди\n17 Апрел 2020, 19:28\nТажриба давомида тадқиқотчилар коронавирусни бир соат давомида 60 даражагача қиздиришди, шунда бундай таъсирдан кейин унинг штаммларининг баъзилари ҳали ҳам кўпайиши мумкинлигини аниқладилар. Бир соат давомида 60 даражага қадар қиздириш вирусни ўлиши стандарт протоколи ҳисобланади, бу протоколни беморлар таҳлиллари ўрганиладиган кўпгина лабораторияларда ишлатилади. Шу билан бирга, 15 дақиқа давомида 92 даражагача қиздирилгандан кейингина, коронавирусни тўлиқ ўлдириш мумкин бўлди.\nФранцуз олимлари тажриба ўтказиш учун Германиялик бемордан олинган коронавирус штамми юқтирилганган Африка яшил маймуни буйрак ҳужайраларидан фойдаланишди. Зарарланган ҳужайралар иккита синов пробиркасига жойлаштирилди: бири тоза муҳит билан, иккинчиси ҳайвонлардан олинган оқсиллар билан, ҳақиқий, стерил бўлмаган шароитларни тақлид қилган ҳолда.\nИситишнинг стандарт амалиётидан сўнг, тоза муҳитда вирус штаммлари тўлиқ ўлдирилди, аммо уларнинг баъзилари стерил бўлмаган намуналарда қолди. Тадқиқотчилар стандарт вирусларни зарарсизлантириш стандарт протоколи вирус юки даражаси паст бўлган намуналарни ўлдириш учун етарли бўлиши мумкинлигини тахмин қилишди, аммо бу вирус миқдори юқори бўлган намуналар учун етарли бўлмаслиги мумкин.\nЁзда коронавируснинг хавфли ташувчиси пайдо бўлиши мумкин\n17 Апрел 2020, 10:55\nТажриба муаллифлари, уларнинг тадқиқоти натижалари намуналар билан бевосита ишлайдиган тиббиёт ходимларининг инфекцияланиши хавфини олдини олиш учун вирусни зарарсизлантириш бўйича энг мос протоколни танлашга ёрдам бериши кераклигини таъкидладилар.\nЖаҳон соғлиқни сақлаш ташкилоти 11 март куни COVID-19 янги коронавирус инфекцияси тарқалишини пандемия деб эълон қилди. ЖССТнинг сўнгги маълумотларига кўра, дунёда 2 миллионга яқин инфекция билан зараланиш қайд этилган, 131 мингдан ортиқ одам вафот этган.\nЎзбекистонда касалланганлар сони 1380 кишини ташкил этади. Соғайганлар 129 киши ва вафот этганлар 4 киши.


Манзилингиз:Муслимаат»Бош саҳифа»Гўзал фазилатлар соҳиби шайх Муҳаммад Содиқ Муҳаммад Юсуф ҳазратлари\nBy Muslimaat on\t Mart 19, 2015 Бош саҳифа, Ҳазратим\nҚадимдан юртимизда етишиб чиққан кўплаб алломалар бошланғич таълимни юртимиздаги таълим масканларида бошлаб, сўнгра араб мамлакатларида илмий салоҳиятларини оширишган. Устозимиз шайх Муҳаммад Содиқ Муҳаммад Юсуф хазратлари ҳам Ўрта Осиё ва Қозоғистон мусулмонлари диний идораси томонидан чет элга – Ливия Араб Республикасининг Триполи шаҳридаги «Исломий даъват факультети»га ўқишга юборилдилар.\nШайх ҳазратлари Қуръони Каримда Пайғамбаримиз Муҳаммад алайҳиссаломга илк нозил бўлган «Ўқинг» деган буйруққа ва Пайғамбаримиз Муҳаммад алайҳиссаломнинг «Илмни ўрганинглар ва ўргатинглар» деган тавсияларига астойдил амал қилиб, илм олдилар.\nНатижада илмий салоҳиятлари ва жамоат ишларидаги фаолликлари сабабидан араб талабалари орасидан талабалар раиси этиб сайландилар. Бу хизматда фаол бўлиб, бир неча бор талабаларга раҳбар бўлиб, ҳаж ибодатларини адо этдилар. Бу фидокорликлари билан имом Бухорий, Термизий, Самарқандий, Тошқандий, Бурҳонидин Марғиноний каби забардаст олимлар чиққан юртнинг ўғлони эканликларини кўрсата олдилар. Шайх Муҳаммад Содиқ Муҳаммад Юсуф ҳазратлари мазкур факультетни 1980 йилда имтиёзли диплом билан тамомлаб, юртга қайтдилар.\nБу сатрларда ёзилган сўзларни 12 март куни таъзия билдириш учун ташриф буюрган, Чеченистон ва Шимолий Кавказ мусулмонлари номидан келган делегация аъзолари ҳам айтиб ўтишди.\nШайх Муҳаммад Содиқ Муҳаммад Юсуф ҳазратлари Ўрта Осиё ва Қозоғистон мусулмонлари диний идорасининг (ҳозирда Ўзбекистон мусулмонлари диний идораси) Ташқи алоқалар бўлимида ишлаб, айни пайтда Олий маъҳадда, яъни Тошкент ислом институтида дарс бердилар.\nМен, Сайдалиев Мўминжон, 1982 йилда Ўрта Осиё ва Қозоғистон мусулмонлари диний идораси ҳузуридаги «Совет шарқи мусулмонлари» журнали (ҳозирда «Ҳидоят» журнали) нашриётига оддий ходим бўлиб ишга қабул қилиндим. Устоз билан яқиндан танишдим. У вақтларда «Совет шарқи мусулмонлари» журнали етти тилда чиқар эди. Бу журналларнинг деярли ҳар сонида устознинг мақолалари ҳам берилар эди. Журнал ўзбек тилида жуда кам сонда чиқарди. Кам ададдаги журнал фақатгина масжидларга, доналаб тарқатилар эди. Бошқа тиллардагиси эса чет элларга жўнатилар эди. Ҳозирда «Ҳидоят» журналидан барча юртдошларимиз бахраманд бўлмоқда.\nЭсимда, хизмат юзасидан шайх ҳазратлари раҳбарлик қилаётган Имом Бухорий номли олий маъҳадга тез-тез борар эдим. Маъҳадда ҳазратни доим талабалар орасида учратар, улар билан дўстона савол-жавоб қилиб турганларини кўрардим, ҳазратдан самимийлик, камтаринлик сифатлари уфуриб турганини ҳис этар эдим. 1986 йилда мен ҳам маъҳад талабаси бўлдим. Талабалик давримда шайх ҳазратларида бўлган фазилатлар, хислатлар Пайғамбаримизнинг фазилатларидан эканлигини тушуниб етдим. Маъҳад талабаларининг барчаси устозни яхши кўрар эди. Ҳар доим устознинг дарс бериш учун бизга киришларини орзу қилардик. Шайх ҳазратлари тафсир, улумул Қуръон ва бошқа бир қанча фанлардан дарс берардилар.\nЎрта Осиё ва Қозоғистон мусулмонлари диний идораси раиси ҳамда муфтийси лавозимида ишлаган даврларида мен «Чимир ота» масжидида имом-хатиб эдим. Ўша даврда турли диний оқимлар авжига чиққан пайтлар эди. Шайх ҳазратлари ҳар чоршанба куни имом домлаларга Ислом ниқоби остида фаолият олиб бораётган турли диний оқимлар хақида, уларнинг ёвуз ниятлари борасида тушунтириш бериб, уларнинг найрангларини очиб берардилар. Қўл остидаги хизматчиларга ўта меҳрибон, мушфиқ бўлганлари боис, уларга фақат яхшиликни истардилар. Ислом ниқоби остидаги оқимларга шерик ва аъзо бўлиб қолмасликни таъкидлаб, ҳаттоки имомлар, ноиблар ва мутаваллилардан ёзма тарзда тилхат ҳам олган эдилар. Устозимиз доимо Ислом мусаффолиги учун фаол ҳаракатда эдилар.\nСўнги ўн беш йил ичида шайх ҳазратлари ўз фаолиятларини янада юқори чўққига чиқардилар. Юзлаб китоблар ёзиб, бир қанча сайтлар очдилар. Юртимизни дунёга танитган Имом Бухорий ва бошқа муҳаддисларнинг илмий меросини халқимизга «Олтин силсила» номи билан туҳфа этдилар.\nҲозирда Ислом ниқоби остида фаолият юритиб, дунёни ларзага солаётган ИШИД каби Ислом душманларига қарши дунёнинг энг мўътабар 126 олимлари қаторида очиқ хат ёзиб, улар қилаётган ёвузликларни шаръий далиллар билан очиб бердилар. Ватанимиз ёшларини уларнинг макр-ҳийлаларига алданиб қолмасликларини таъкидлаб ўтдилар. «Очиқ хат» номли китобларида ва сайтларида уларнинг ҳеч бир ҳаракати на шариатга, на инсонийликга тўғри келишини тушунтириб бердилар. Шайх ҳазратлари мустақил ватанимизда олиб борилаётган барча хайрли амалларда, юртимиздаги улуғ неъмат бўлмиш тинчликни асраб-авайлаш ишида доимо фаол эдилар. Халқимизни шукронали ҳаёт кечиришга чорлардилар.\nШайх ҳазратларининг ҳаёт йўли барчага ибрат бўларли тарзда ўтди. Бутун умрларини ислом зиёсини тарқатишга, яхшиликка, эл-юртга, халққа, Ватанга, мусулмонларга, Исломга хизмат қилишга бағишладилар. Шайх ҳазратлари баракали фаолият юритиб, бой илмий мерос қолдирдилар. Шайх ҳазратлари мерос қилиб қолдирган китоблар ва билимлар халқимизни икки дунё саодатига етаклагувчи манба бўлиб хизмат қилишда давом этади, иншааллоҳ.\nБизлар 11 март куни шундай улуғ инсон, устозимиз шайх ҳазратларидан ажралиб қолдик. Юртимиз ва дунё мусулмонлари учун оғир жудолик бўлди. Аллоҳ таоло шайх ҳазратларини ўз раҳматига олиб, Фирдавс жаннатидаги улуғ мақомларга сазовор айласин. Уламолар замон тургунича боқийдирлар. Албатта, улар орамиздан кетган бўлсалар-да, хотиралари қиёматгача қалбларда абадий қолажак.


Ўзбекистон Президенти Ислом Каримов Тошкентнинг эски шаҳар қисмида замонавий қулай уй-жойлар қурилиши тўғрисидаги қарорни маъқуллади, Бу ҳақда «Podrobno.uz»га асосланиб «Daryo» нашри хабар бермоқда. Келажакда эски шаҳарда 6 та турар-жой мавзеси қурилиши режалаштирилган.\nҚурилишнинг биринчи босқичида 2015 йилда тажриба сифатида Нурафшон кўчаси бўйлаб 160 хонадон жойлашадиган бешта 3 ва 5 қаватли намунавий уйлар барпо этилиши кўзда тутилган. Нурафшон кўчасидаги учта уй 3-мавзе ҳудудида, иккитаси эса Себзор мавзесида жойлашади.\nЯнги уйлар замонавий шаҳарсозлик технологияларини қўллаш учун тажриба базаси бўлиши кўзда тутилган. Ғиштдан қуриладиган бинолардаги хонадонлар баландлиги уч метрдан бўлиши, кириш жойлари кенгайтирилиши режалаштирилган.\nДастлабки бешта уй 2015 йил 1 июлгача фойдаланишга топширилади. Шундан кейин яна олти босқичда бундай уйларнинг қурилиши ишлари олиб борилади.